
ΝΟΜΟΣ ΥΠ' ΑΡΙΘ. 1941 

Τροποποίηση διατάξεων τον Ποινικού Κώδικα, τον Κώδικα Ποι¬ 
νικής Δικονομίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α’. 

Τροποποίησή διατάξεων του Ποινικού Κώδικα. 

Άρθρο 1. 

Η παράγραφος 1 του άρθρου 74 του Ποινικού Κώδικα αντικαθί¬ 
σταται ως εξής: 

«1. Αν αυτός που καταδικάσθηκε σε κάθειρξη ή φυλάκιση είναι 
αλλοδαπός, το δικαστήριο μπορεί να διατάξει την απέλασή του από 
τη χώρα. Η απέλαση εκτελείται αμέσως μετά την έκτιση της ποινής 
ή την υπό όρο απόλυσή του από τις φυλακές. Το ίδιο ισχύει και όταν 
η απέλαση διατάχθηκε από το δικαστήριο ως παρεπόμενη ποινή». 

Άρθρο 2. 

Το άρθρο 82 του Ποινικού Κώδικα αντικαθίσταται ως εξής: 

«Μετατροπή των περιοριστικών της ελευθερίας ποινών 
Άρθρο 82. 

1. Η περιοριστική της ελευθερίας ποινή, που δεν υπερβαίνει το 
έτος, μετατρέπεται σε χρηματική ποινή ή πρόστιμο, εκτός αν το δι¬ 
καστήριο με ειδικά αιτιολογημένη απόφασή του κρίνει ότι απαιτείται 
η μη μετατροπή της, για να αποτραπεί ο δράστης από την τέλεση άλ¬ 
λων αξιόποινων πράξεων. 

2. Το δικαστήριο κατά την επιμέτρηση της ποινής φυλακίσεως, 
που είναι μεγαλύτερη από το έτος και δεν υπερβαίνει τα δύο έτη, 
αποφασίζει συγχρόνως με ειδικά αιτιολογημένη απόφασή του τη με¬ 
τατροπή της ή μη σε χρηματική ποινή, αν κρίνει ότι η ποινή αυτή αρ¬ 
κεί για να αποτρέψει το δράστη από την τέλεση άλλων αξιόποινων 
πράξεων. 

3. Το ποσό της μετατροπής καθορίζεται με ειδικά αιτιολογημένη 
απόφαση, αφού ληφθεί υπόψη η οικονομική κατάσταση του καταδι¬ 
κασμένου. Κάθε ημέρα φυλάκισης υπολογίζεται σε ποσό χιλίων έως 
είκοσι χιλιάδων δραχμών και κάθε ημέρα κράτησης σε ποσό πεντα- 
κοσίων έως πέντε χιλιάδων δραχμών. Αν ο καταδικασμένος αδυνα¬ 
τεί λόγω της οικονομικής του κατάστασης να καταβάλει το κατώ- 
τατο όριο της μετατροπής και το έγκλημα δεν οφείλεται σε φιλοκέρ¬ 
δεια, το δικαστήριο μπορεί, με ειδικά αιτιολογημένη απόφασή του, 
να μειώσει το ποσό της μετατροπής μέχρι του ενός τρίτου του κατώ- 
τατου ορίου. 

4. Με κοινή απόφαση των Υπουργών Δικαιοσύνης και Οικονομι¬ 
κών μπορεί να αυξομειώνονται τα προβλεπόμενα στην παράγραφο 3 
ποσά μετατροπής των περιοριστικών της ελευθερίας ποινών. 


5. Σε περίπτωση μετατροπής της περιοριστικής της ελευθερίας 
ποινής σε χρηματική ποινή ή πρόστιμο, η αρχική ποινή εκτελείται 
χωρίς να επιτρέπεται κανένας λόγος απαλλαγής, ώσπου να κατα¬ 
βληθεί στο δημόσιο ταμείο το ποσό της μετατροπής. 

6. Ποινή φυλακίσεως, που είναι μεγαλύτερη από ένα μήνα αλλά 
δεν υπερβαίνει το έτος, μπορεί να μετατραπεί σε παροχή κοινωφε¬ 
λούς εργασίας μόνο αν το ζητεί ή το αποδέχεται ο καταδικασμένος 
και το δικαστήριο κρίνει ότι η εργασία αυτή είναι εφικτή και χρήσιμη 
για το συγκεκριμένο δράστη. 

7. Αν το δικαστήριο αποφασίσει τη μετατροπή της ποινής φυλακί¬ 
σεως σε παροχή κοινωφελούς εργασίας κατά τα οριζόμενα στην 
προηγούμενη παράγραφο, καθορίζει συγχρόνως στην απόφασή του 
και τον αριθμό των ωρών κοινωφελούς εργασίας, που αντιστοιχούν 
σε κάθε ημέρα φυλακίσεως. Κάθε ημέρα φυλακίσεως μετατρέπεται 
σε παροχή κοινωφελούς εργασίας τεσσάρων ωρών, το δικαστήριο 
όμως, λαμβάνοντας υπόψη τις προσωπικές συνθήκες του καταδικα¬ 
σμένου, μπορεί να περιορίσει την κοινωφελή εργασία μέχρι δύο ή να 
την αυξήσει έως έξι ώρες για κάθε ημέρα ποινής φυλακίσεως. Ο ει¬ 
σαγγελέας εκτελέσεως της ποινής ορίζει αμέσως, ευθύς ως καταστεί 
εκτελεστή η ποινή, με διάταξή του την υπηρεσία, τον οργανισμό ή το 
πρόσωπο, προς τό οποίο θα παρασχεθεί η κοινωφελής εργασία και το 
χρόνο παροχής της. Ο χρόνος αυτός ορίζεται εντός διαστήματος που 
αρχίζει από την επομένη της ημερομηνίας κατά την οποία γίνεται 
εκτελεστή η απόφαση-και λήγει σε χρόνο που δεν μπορεί να υπερβεί 
το τριπλάσιο της διάρκειας της ποινής που του επιβλήθηκε. 

8. Η κοινωφελής εργασία παρέχεται χωρίς αμοιβή σε υπηρεσίες 
του κράτους, των οργανισμών τοπικής αυτοδιοίκησης, των νομικών 
προσώπων του δημόσιου τομέα ή σε μη κερδοσκοπικά κοινωφελή νο¬ 
μικά πρόσωπα ιδιωτικού, δικαίου ή και άλλα, τα οποία ορίζονται με 
την υπουργική απόφαση του τελευταίου εδαφίου. Μπορεί επίσης να 
αφορά και σε παροχή υπηρεσιών προς τον παθόντα, αν κατέστη ανά¬ 
πηρος και συμφωνούν ο καταδικασμένος και ο παθών. Την εκτέλεση 
της κοινωφελούς εργασίας επιβλέπει επιμελητής κοινωνικής αρω¬ 
γής, εκτός αν το δικαστήριο διατάξει διαφορετικά. Με απόφαση του 
Υπουργού Δικαιοσύνης και των τυχόν άλλων συναρμόδιων υπουρ¬ 
γών καθορίζονται η οργάνωση της παροχής κοινωφελούς εργασίας, 
η διαδικασία επιλογής, ανάθεσης και επίβλεψης της σχετικής εργα¬ 
σίας και κάθε άλλη σχετική λεπτομέρεια. 

9. Αν η εργασία δεν παρέχεται υπαιτίους στον προσδιορισμένο από 
την υπηρεσία χρόνο ή παρέχεται πλημμελώς, παύει να ισχύει η με¬ 
τατροπή σε παροχή κοινωφελούς εργασίας και το υπόλοιπο της ποι¬ 
νής εκτίεται. Το δικαστήριο που εξέδωσε την απόφαση μπορεί σ’ αυ¬ 
τήν την περίπτωση, μετά από αίτηση του καταδικασθέντα, να μετα¬ 
τρέψει την ποινή σε χρηματική. 

Σε κάθε περίπτωση παράβασης ο επιμελητής κοινωνικής αρωγής 
ενημερώνει σχετικώς με έγγραφό του τον αρμόδιο εισαγγελέα, ο 
οποίος μπορεί να ερευνά και αυτεπαγγέλτως κάθε φορά αν η εργασία 
εκτελείται. 

Αν ο εισαγγελέας μετ’ ακρόαση του καταδικασμένου διαπιστώσει 
ότι η παράβαση των υποχρεώσεων οφείλεται σε υπαιτιότητά του, 

διατάσσει την εκτέλεση της περιοριστικής της ελευθερίας ποινής. 
Κατά της διατάξεως του εισαγγελέα επιτρέπεται προσφυγή στον κα¬ 
ταδικασμένο εντός δέκα ημερών από της εκτελέσεώς της, με δή¬ 
λωσή του στο γραμματέα της εισαγγελίας του τόπου παροχής της 
εργασίας ή στο διευθυντή των φυλακών, ο οποίος τη διαβιβάζει αμέ¬ 
σως στον αρμόδιο εισαγγελέα. Η προσφυγή απευθύνεται στο τριμε¬ 
λές πλημμελειοδικείο του τόπου παροχής της εργασίας, δεν έχει 
ανασταλτικό αποτέλεσμα, είναι απαράδεκτη εάν ο προσφεύγων δεν 
υποβληθεί σε εκτέλεση της περιοριστικής της ελευθερίας ποινής και 
εισάγεται για συζήτηση κατά την πρώτη μετά την υποβολή της δι¬ 
κάσιμο, κατά την οποία προσάγεται ο προσφεύγων χωρίς κλήτευση. 
Αναβολή της συζητήσεως επιτρέπεται μόνο μια φορά σύμφωνα με 
τις διατάξεις του άρθρου 349 Κ.ΓΊ.Δ. σε ρητή δικάσιμο χωρίς κλή¬ 
τευση του προσφεύγοντος. Σε περίπτωση αναβολής το δικαστήριο 
μπορεί να διατάξει αναστολή εκτελέσεώς της διατάξεως του εισαγ¬ 
γελέα μέχρι να εκδοθεί απόφαση για την προσφυγή. Αν ο προσφεύ¬ 
γων δεν εμφανισθεί, η προσφυγή απορρίπτεται ως ανυποστήρικτη. 
Σε κάθε περίπτωση το δικαστήριο αποφαίνεται αμετάκλητα, επιτρέ¬ 
πεται όμως αίτηση ακυρώσεως για μία φορά, εφαρμοζομένων ανα- 
λόγως των διατάξεων του άρθρου 341 του Κώδικα Ποινικής Δικο¬ 
νομίας. 

10. Η περιοριστική της ελευθερίας ποινή, που μετατράπηκε σε 
χρηματική ή πρόστιμο ή σε παροχή κοινωφελούς εργασίας, διατηρεί 
το χαρακτήρα της περιοριστικής της ελευθερίας ποινής και μετά τη 
μερική ή ολική απότιση της κατά μετατροπή ποινής. Αποκλείεται 
όμως η συγχώνευση ποινής που μετατράπηκε και αποτίθηκε, είτε με 
την καταβολή του ποσού της μετατροπής είτε με παροχή κοινωφε¬ 
λούς εργασίας, με ποινή περιοριστική της ελευθερίας, που δεν υπό- 
κειται σε μετατροπή ή δεν μετατράπηκε. 

11. Μετατροπή, αναστολή της ποινής και αναστολή υπό επιτή¬ 
ρηση δεν επιτρέπεται για τις ποινές που επιβάλλονται για εμπορία 
ναρκωτικών. Οι διατάξεις του παρόντος κώδικα, του Στρατιωτικού 
Ποινικού Κώδικα ή άλλων ειδικών ποινικών νόμων, που απαγορεύ¬ 
ουν τη μετατροπή, παραμένουν σε ισχύ». 

Άρθρο 3. 

Το άρθρο 99 του Ποινικού Κώδικα (αντικαθίσταται ως εξής: 
«Ποινές που αναστέλλονται και διάρκεια της αναστολής 
Άρθρο 99. 

1. Αν κάποιος, που δεν έχει έως τώρα καταδικασθεί αμετακλή- 
τως σε περιοριστική της ελευθερίας ποινή για κακούργημα ή πλημ¬ 
μέλημα, καταδικασθεί σε τέτοια ποινή που είναι κατώτερη από δύο 
χρόνια, το δικαστήριο μπορεί με την απόφασή του να διατάξει την 
αναστολή εκτελέσεώς της ποινής για ορισμένο διάστημα, που δεν 
μπορεί να είναι κατώτερο από τρία και ανώτερο από πέντε χρόνια. 

2. Αν αλλοδαπός, στον οποίο δεν έχει χορηγηθεί πολιτικό άσυλο, 
καταδικασθεί σε περιοριστική της ελευθερίας ποινή, που δεν υπερ¬ 
βαίνει τα τρία χρόνια και διαταχθεί με την ίδια απόφαση η απέλασή 
του από τη χώρα, το δικαστήριο μπορεί να διατάξει την επ’ αόριστο 
αναστολή εκτελέσεώς της ποινής κατά παρέκκλιση της προηγούμε¬ 
νης παραγράφου και των άρθρων 100 έως 103 του παρόντος κώ¬ 
δικα, οπότε εκτελείται αμέσως η απέλαση. 

3. Ο απελαθείς αλλοδαπός,-του οποίου έχει ανασταλεί η ποινή 
κατά τα ανωτέρω, μπορεί να επιστρέφει στη χώρα μόνο αν παρέλθει 
πενταετία από την απέλαση και το επιτρέψει ο Υπουργός Δικαιοσύ¬ 
νης. 

4. Ο αλλοδαπός της προηγούμενης παραγράφου, που εισέρχεται 
ή επιχειρεί να εισέ'λθει παράνομα στη χώρα, τιμωρείται με ποινή φυ- 
λακίσεως τουλάχιστο δύο ετών, η οποία δεν αναστέλλεται με κανέ- 
ναν τρόπο και εκτελείται αθροιστικώς με την ανασταλείσα ποινή». 

Άρθρο 4. 

Μετά το άρθρο 100 του Ποινικού Κώδικα προστίθεται άρθρο 100 
Α, που έχει ως εξής: 

«Αναστολή υπό επιτήρηση. 

Άρθρο 100 

Α. · 1. Αν κάποιος καταδι- 

κασθεί σε ποινή φυλακίσεως δύο έως τριών ετών και συντρέχουν οι 
προϋποθέσεις των άρθρων 99 και 100 Π.Κ., το δικαστήριο μπορεί 
να διατάξει την αναστολή εκτέλεσης της ποινής υπό όρους και υπό 
την επιμέλεια και επιτήρηση επιμελητή κοινωνικής αρωγής, για 


χρονικό διάστημα που δεν μπορεί να είναι κατώτερο από τρία και 
ανώτερο από πέντε έτη. 

2. Οι όροι, εκτός από αυτούς που αναφέρονται στο άρθρο 100 
παρ. 3, μπορεί να αφορούν τον τρόπο διαβίωσης και τον τόπο διαμο¬ 
νής του καταδικασμένου. 

Οι όροι αυτοί μπορεί να συνίστανται ιδίως: 
α) στην απαγόρευση απομάκρυνσης του καταδικασμένου χωρίς 
άδεια από το συνήθη τόπο διαμονής του ή από άλλον τόπο που θα 
ορίσει το δικαστήριο. Η άδεια απομάκρυνσης, που πρέπει να είναι έγ¬ 
γραφη και προσωρινής ισχύος, χορηγείται στον καταδικασμένο από 
τον εισαγγελέα πλημμελειοδικών, μετά από πρόταση του επιμελητή 
κοινωνικής αρωγής, αποκλειστικά για λόγους εργασίας, σπουδών, 
υγείας ή οικογενειακούς, 

β) στην αφαίρεση διαβατηρίου ή άλλου ισοδύναμου ταξιδιωτικού 
εγγράφου και την απαγόρευση εξόδου από τη χώρα, εκτός αν έχει 
χορηγηθεί και στην περίπτωση αυτήν, κατά τα αναφερόμενα υπό 
στοιχείο (α), άδεια εξόδου, η οποία δεν μπορεί να υπερβαίνει τον ένα 
μήνα, 

γ) στην υποχρέωση του καταδικασμένου να εμφανίζεται κατά τα¬ 
κτά χρονικά διαστήματα στις αστυνομικές αρχές του τόπου όπου 
διαμένει ή στα γραφεία της υπηρεσίας επιμελητών κοινωνικής αρω- 

τής. 

δ) στην αφαίρεση της άδειας οδήγησης για ορισμένο χρονικό διά¬ 
στημα 1 έως 5 ετών, αν η πράξη του συνιστά παράβαση των καθη¬ 
κόντων του ως οδηγού οχήματος, 

ε) στην απαγόρευση να συναναστρέφεται ορισμένα πρόσωπα, 
στ) στην εκπλήρωση υποχρεώσεων του καταδικασμένου για δια¬ 
τροφή ή επιμέλεια προς άλλα πρόσωπα. 

3. Επίσης το δικαστήριο δύναται να θέσει ως όρους την τήρηση 
υποχρεώσεων που εκούσια αναλαμβάνει ο καταδικασμένος, όπως: 

α) Να υποβληθεί σε θεραπεία ή ειδική μεταχείριση, 
β) Να διαμένει σε ορισμένο ίδρυμα, 
γ) Να παρέχει κοινωφελή εργασία. 

4. Ο επιμελητής κοινωνικής αρωγής επιβλέπει την εκπλήρωση 
των όρων και υποβάλλει ανά τρίμηνο έκθεση στον αρμόδιο εισαγγε¬ 
λέα. Με τον ίδιο τρόπο αναφέρει αμέσως κάθε σοβαρή παραβίαση 
των όρων που έχουν τεθεί στον καταδικασμένο. 

5. Αν κατά τη διάρκεια της αναστολής της ποινής ο καταδικασμέ¬ 
νος παραβαίνει τους όρους που του έχουν τεθεί, το δικαστήριο που 
εξέδωσε την απόφαση, ύστερα από αίτηση του αρμόδιου εισαγγελέα, 
κρίνει, αν πρέπει να διατάξει την άρση της αναστολής. Αν το δικα¬ 
στήριο αυτό είναι μικτό ορκωτό δικαστήριο ή μικτό ορκωτό εφετείο, 
αρμόδιο είναι το τριμελές και πενταμελές εφετείο οιντίστοιχα. 

Η άρση της αναστολής διατάσσεται αν το δικαστήριο κρίνει ότι οι 
παραβιάσεις είναι σε αριθμό και σοβαρότητα τόσο σημαντικές, ώστε 
να απαιτείται πλέον η έκτιση της περιοριστικής της ελευθερίας ποι¬ 
νής για να αποτραπεί ο καταδικασμένος από την τέλεση άλλων αξιό¬ 
ποινων πράξεων. 

6. Το κατά την προηγούμενη παράγραφο δικαστήριο μετά από αί¬ 
τηση του αρμόδιου εισαγγελέα ή του καταδικασμένου μπορεί να 
αποφασίσει την τροποποίηση των όρων, τη σύντμηση ή επιμήκυνση 
του χρόνου επιτήρησης ή και την πλήρη κατάργηση της επιτήρησης 
με παράλληλη διατήρηση της αναστολής της ποινής σύμφωνα με τις 
διατάξεις των άρθρων 99 επ. Π.Κ., εφ’ όσον κρίνει ότι αυτό επιβάλ¬ 
λεται από τη γενικότερη διαγωγή του καταδικασμένου κατά τη 
διάρκεια της αναστολής της ποινής. Νέα αίτηση του καταδικασμένου 
μπορεί να υποβληθεί μετά πάροδο εξαμήνου από της απορρίψεως 
της πρόηγουμένης. 

7. Οι διατάξεις των άρθρων 101 και 102 Π.Κ. εφαρμόζονται και 
στην αναστολή υπό επιτήρηση». 

Άρθρο 5. 

1. Το δεύτερο εδάφιο της παραγράφου 1 του άρθρου 113 του Ποι¬ 
νικού Κώδικα αντικαθίσταται ως εξής: 

«Επίσης η προθεσμία της παραγραφής αναστέλλεται για όσο χρο¬ 
νικό διάστημα διαρκεί η κύρια διαδικασία και ώσπου να γίνει αμετά- 
κλητη η καταδικαστική απόφαση». 

2, Το άρθρο 47 του α.ν. 1092/1938 «Περί Τύπου», όπως αντι- 
καταστάθηκε με το άρθρο 4 παράγραφος 2 του ν. 1738/1987, εξα¬ 
κολουθεί να ισχύει. 

Άρθρο 6. 

Το τελευταίο εδάφιο της παραγράφου 1 του άρθρου 221 του Ποι¬ 
νικού Κώδικα αντικαθίσταται ως εξής: 

«Αν οι ψευδείς αυτές πιστοποιήσεις προορίζονται για δικαστική 
χρήση, αυτοί που τις εκδίδουν τιμωρούνται με φυλάκιση τουλάχι¬ 
στον έξι μηνών και χρηματική ποινή, με στέρηση των αξιωμάτων 
και θέσεων που αναφέρονται στο άρθρο 63 αριθμ. 1, ως και με απα¬ 
γόρευση ασκήσεως του επαγγέλματος τους για χρονικό διάστημα 
από ένα μήνα μέχρι έξι μήνες». 

Άρθρο 7. 

Μετά το άρθρο 232 του Ποινικού Κώδικα προστίθεται άρθρο 
232α, που έχει ως εξής: 

«Άρθρο 232α. 

1. Όποιος με πρόθεση δεν συμμορφώνεται σε προσωρινή διαταγή 
δικαστή ή δικαστηρίου ή σε διάταξη δικαστικής αποφάσεως, με την 
οποία υποχρεώνεται σε παράλειψη ή σε ανοχή ή σε πράξη, που δεν 
μπορεί να γίνει από τρίτο πρόσωπο και η επιχείρησή της εξαρτάται 
αποκλειστικά από τη βούλησή του ή σε διάταξη εισαγγελέα σχετική 
με την προσωρινή ρύθμιση της νομής μεταξύ ιδιώτη και Δημοσίου ή 
οργανισμού τοπικής αυτοδιοικήσεως ή άλλου νομικού προσώπου δη¬ 
μοσίου δικαίου, τιμωρείται με φυλάκιση μέχρις ενός έτους, αν η 
πράξη δεν τιμωρείται βαρύτερα με άλλη διάταξη. 

2. Η διάταξη της προηγούμενης παραγράφου δεν εφαρμόζεται 
όταν η πράξη συνίσταται στην αποκατάσταση της έγγαμης συμβίω¬ 
σης ή εξαρτάται από την ύπαρξη, στο πρόσωπο του αρνούμενου να 
συμμορφωθεί, ιδιαίτερων προϋποθέσεων για να ασκήσει τις τεχνικές, 
καλλιτεχνικές ή επιστημονικές ικανότητες του και η άρνησή του δεν 
οφείλεται σε δυστροπία του». 

ΚΕΦΑΛΑΙΟ Β'. 

Τροποποιήσεις διατάξεων του Κώδικα Ποινικής Δικονομίας. 

Άρθρο 8. 

1. Στο άρθρο 20 του Κώδικα Ποινικής Δικονομίας προστίθεται 
παράγραφος 4, που έχει ως εξής: 

«4. Επιτρέπεται αίτηση για την εξαίρεση μελών ή του εισαγγελέα 
ή του γραμματέα του αρμόδιου, κατά τις προηγούμενες παραγρά¬ 
φους, δικαστηρίου ή δικαστικού συμβουλίου, όχι όμως και για την 
εξαίρεση μελών ή του εισαγγελέα ή του γραμματέα του δικαστηρίου 
ή δικαστικού συμβουλίου που δικάζει την αίτηση αυτή». 

2. Η περίπτωση 7 του άρθρου 111 του Κώδικα Ποινικής Δικονο¬ 
μίας αντικαθίσταται ως εξής: 

«7. Τα πλημμελήματα των αρχιερέων, των νομαρχών, των δικη¬ 
γόρων, των δικαστών πολιτικής, ποινικής και διοικητικής δικαιοσύ¬ 
νης και εισαγγελέων, συμπεριλαμβανομένων των παρέδρων, των ει¬ 
ρηνοδικών, ειδικών πταισματοδικών, των μελών του Συμβουλίου 
της Επικράτειας, των παρέδρων και εισηγητών του, των μελών του 
Ελεγκτικού Συνεδρίου, του Γενικού Επιτρόπου και των αντεπιτρό- 
πών που υπηρετούν σε αυτό, καθώς και του Γενικού Επιτρόπου, του 
επιτρόπου καί των αντεπιτρόπων της επικράτειας στα τακτικά διοι¬ 
κητικά δικαστήρια». 

3. Η περίπτωση 2 του άρθρου 112 του Κώδικα Ποινικής Δικονο¬ 
μίας αντικαθίσταται ως εξής: 

«2. Τα πταίσματα των αρχιερέων, νομαρχών, δικηγόρων, των δι¬ 
καστών πολιτικής, ποινικής και διοικητικής δικαιοσύνης και εισαγ¬ 
γελέων, συμπεριλαμβανομένων των παρέδρων, των ειρηνοδικών, ει¬ 
δικών πταισματοδικών, των μελών του Συμβουλίου της Επικρά¬ 
τειας, των παρέδρων και εισηγητών του, των μελών του Ελεγκτικού 
Συνεδρίου, του Γενικού Επιτρόπου και των αντεπιτρόπων που υπη¬ 
ρετούν σε αυτό, καθώς και του Γενικού Επιτρόπου, του επιτρόπου 
και των αντεπιτρόπων της επικράτειας στα τακτικά διοικητικά δικα¬ 
στήρια». 

• 4. Στο άρθρο 145 του Κώδικα Ποινικής Δικονομίας προστίθεται 
τέταρτη παράγραφος, που έχει ως εξής: 

«4. Δεύτερη αίτηση διορθώσεως ή συμπληρώσεως είναι απαράδε¬ 
κτη». 

5. Το δεύτερο εδάφιο της παραγράφου 1 του άρθρου 161 του Κώ¬ 
δικα Ποινικής Δικονομίας αντικαθίσταται ως εξής: 


«Στο αποδεικτικό, με ποινή ακυρότητας της επίδοσης, σημειώνε¬ 
ται ο τόπος, το έτος, ο μήνας, η ημέρα και, αν πρόκειται για κλητή- 
ριο θέσπισμα ή κλήση του κατηγορουμένου, ο αριθμός αυτών, ο κα¬ 
λών εισαγγελέας, δημόσιος κατήγορος ή πταισματοδίκης, ως και το 
ονοματεπώνυμο του προσώπου στο οποίο παραδόθηκε το έγγραφο, 
υπογράφεται δε το αποδεικτικό από το πρόσωπο αυτό και εκείνον 
που ενεργεί την επίδοση». 

6. Το άρθρο 162 του Κώδικα Ποινικής Δικονομίας αντικαθίστα¬ 
ται ως εξής: 

«Το αποδεικτικό της επιδόσεως, που συντάσσεται σύμφωνα με το 
άρθρο 161, έχει αποδεικτική δύναμη ωσότου προσβληθεί για πλα- · 
στότητα. Η προσβολή του αποδεικτικού αυτού ως πλαστού ή η έλ¬ 
λειψη κάποιου στοιχείου, που αναφέρεται στο κύρος του κατά το άρ¬ 
θρο 153 ή στο κύρος της επιδόσεως κατά το άρθρο 161 παρ. 1, δεν 
εμποδίζει την ποινική δίκη να προχωρήσει, αν το δικαστήριο κρίνει 
ότι αυτός στον οποίο έγινε η επίδοση πληροφορήθηκε έγκαιρα το πε¬ 
ριεχόμενο του εγγράφου που επιδόθηκε. 

Το ζήτημα αυτό το δικαστήριο οφείλει να το κρίνει αιτιολογημένα 
με την απόφασή του για την πρόοδο ή μη της δίκης». 

7. Η παράγραφος 2 του άρθρου 170 του Κώδικα Ποινικής Δικο¬ 
νομίας αντικαθίσταται ως εξής: 

«2. Η ακυρότητα της διαδικασίας στο ακροατήριο επέρχεται επί¬ 
σης α) στην περίπτωση που ο κατηγορούμενος ή ο συνήγορός του ή ο 
εισαγγελέας ζήτησαν να ασκήσουν δικαίωμα που ρητά τους παρέχε¬ 
ται από το νόμο και το δικαστήριο τους το αρνήθηκε ή παρέλειψε να 
αποφανθεί για τη σχετική αίτηση και β) στην περίπτωση της παρά το 
νόμο παραστάσεως του πολιτικώς ενάγοντος κατ’ αυτή». , 

8. Η περίπτωση του αριθμού 2 του άρθρου 171 του Κώδικα Ποι¬ 
νικής Δικονομίας καταργείται. 

Άρθρο 9 

1. Η παράγραφος 1 του άρθρου 231 του Κώδικα Ποι¬ 
νικής Δικονομίας αντικαθίσταται ως εξής: 

«Αν κάποιος από τους μάρτυρες ή τους πραγματδγνώμονες που 
κλητεύθηκε νόμιμα στο ακροατήριο δεν εμφανισθεί, καταδικάζεται 
από το δικαστήριο με πρόταση του εισαγγελέα ή του δημόσιου κατή¬ 
γορου ή και αυτεπαγγέλτως σε πρόστιμο 5.000 έως 20.000 δραχ¬ 
μών, εάν κλητεύθηκε σε μονομελές δικαστήριο, 10.000 έως 
40.000 δρχ., εάν κλητεύθηκε σε πολυμελές δικαστήριο που δικάζει 
πλημμελήματα και 20.000 έως 50.000 δραχμών, εάν κλητεύθηκε 
σε άλλο δικαστήριο, ως και στην πληρωμή των τελών της αποφά¬ 
σεως ανεξάρτητα από την αναβολή ή όχι της δίκης. Αν η απουσία 
του μάρτυρα ή πραγματογνώμονα, που καταδικάσθηκε κατά τον 
τρόπο αυτόν αποτελέσει λόγο αναβολής της δίκης, καταδικάζεται 
επί πλέον στις δαπάνες που προκλήθηκαν από την αναβολή και οι 
οποίες εκκαθαρίζονται και ορίζονται σ’ αυτήν την απόφαση. Αν κα¬ 
ταδικάστηκαν περισσότεροι, ο καθένας ενέχεται να πληρώσει εξ ολο¬ 
κλήρου όλες τις δαπάνες». 

2. Στο άρθρο 233 του Κώδικα Ποινικής Δικονομίας προστίθεται 
παράγραφος 2, που έχει ως εξής: 

«Αν ο κατηγορούμενος δεν γνωρίζει επαρκώς την ελληνική 
γλώσσα και το κλητήριο θέσπισμα ή το παραπεμπτικό βούλευμα επι- 
δόθηκε σ’ αυτόν στην ελληνική γλώσσα, δεν δημιουργείται ακυρό¬ 
τητα, όταν κατά την κρίση του δικαστηρίου ο κατηγορούμενος έλαβε 
γνώση των στοιχείων της κατηγορίας σε γλώσσα που εννοεί κατά 
την απολογία· του στην προανάκριση ή στην ανάκριση ή με άλλο 
τρόπο.πριν από τη συζήτηση της υποθέσεως». 

Άρθρο 10. , 

1. Στο τέλος της παραγράφου 2 του άρθρου 245 του Κώδικα 
Ποινικής Δικονομίας προστίθεται εδάφιο, που έχει ως εξής: 

«Πρόταση επίσης στο δικαστικό συμβούλιο γίνεται και όταν ο ει¬ 
σαγγελέας εφετών στον οποίο υποβάλλεται μετά την προανάκριση η 
δικογραφία, που αφορά πρόσωπα ιδιαζούσης δωσιδικίας αρμοδιότη¬ 
τας τριμελούς εφετείου, κρίνει ότι δεν συντρέχουν επαρκείς ενδείξεις 
για την παραπομπή του κατηγορουμένου στο ακροατήριο και πα- 
ραγγέλλει την εισαγωγή της υποθέσεως στο αρμόδιο δικαστικό συμ¬ 
βούλιο». 

2. Το άρθρο 273 του Κώδικα Ποινικής Δικονομίας αντικαθίστα- 
ται ως εξής: 

«Άρθρο 273. 

Εξέταση κατηγορουμένου 

1. α) Όταν ο κατηγορούμενος εμφανιστεί ενώπιον του ανακριτή ή 
του εισαγγελέα, του πταισματοδίκη, του ειρηνοδίκη ή άλλου γενικού 
ή ειδικού ανακριτικού υπαλλήλου, που ενεργεί την προανάκριση, αυ¬ 
τοί είναι υποχρεωμένοι να εξακριβώσουν τα στοιχεία της ταυτότητάς 
του από το δελτίο της αστυνομικής του ταυτότητας ή από το διαβα¬ 
τήριό του, προσκαλώντας τον ταυτόχρονα να δηλώσει την τωρινή 
διεύθυνση της κατοικίας του ή της διαμονής του (πόλη, χωριό, συ¬ 
νοικία, οδό, αριθμό). Τα στοιχεία αυτά καταχωρίζονται στην έκθεση 
της απολογίας, β) Αν ο κατηγορούμενος ισχυρίζεται ότι δεν έχει δελ¬ 
τίο ταυτότητας ή διαβατήριο και δεν αμφισβητεί την ταυτότητα που 
του αποδίδεται, όποιος ενεργεί την εξέταση καταχωρίζει στην έκθεση 
της απολογίας το γεγονός αυτό, καθώς και τα κατά τη δήλωση του 
κατηγορουμένου στοιχεία της ταυτότητάς του, αποστέλλοντας αμέ¬ 
σως απόσπασμα του μέρους αυτού της έκθεσης στον εισαγγελέα που 
άσκησε την ποινική δίωξη. Ο εισαγγελέας ελέγχει την ακρίβεια των 
στοιχείων της ταυτότητας που δηλώθηκαν και ασκεί ποινική δίωξη, 
αν υπάρχει περίπτωση παράβασης του άρθρου 225 παρ. 2 του Π.Κ. 
ή των διατάξεων του ν.δ. 127/1969 «περί αποδεικτικής ισχύος των 
αστυνομικών ταυτοτήτων» ή του νόμου 4310/1929 «περί εγκατα- 
στάσεως και κινήσεως αλλοδαπών εν Ελλάδι», όπως τροποποιήθη¬ 
καν. γ) Ωσότου η απόφαση γίνει αμετάκλητη κάθε έγγραφο της προ¬ 
δικασίας και της διαδικασίας στο ακροατήριο, καθώς και κάθε άλλο 
ποινικό δικόγραφο, επιδίδεται εγκύρως στον κατηγορούμενο στη 
διεύθυνση της κατοικίας ή της διαμονής του, που δηλώθηκε αρχικά, 
σύμφωνα με τα παραπάνω, εκτός αν ο κατηγορούμενος είχε νομί- 
μως δηλώσει μεταβολή της πριν από την επίδοση. Τέτοια δήλωση 
ως προς τη μεταβολή της κατοικίας ή της διαμονής, μαζί με την 
ακριβή διεύθυνση, πρέπει να γίνεται εγγράφως στον εισαγγελέα του 
δικαστηρίου, στο οποίο εκκρεμεί κατά το χρόνο της δήλωσης η δικο¬ 
γραφία. Επάνω στη δήλωση συντάσσεται έκθεση για την παράδοσή 

η οποία καταχωρίζεται σε ειδικό αλφαβητικό ευρετήριο που τη¬ 
ρείται στο γραφείο του εισαγγελέα. Αντίγραφο της δήλωσης μαζί με 
τη σχετική έκθεση για'την παράδοσή της επισυνάπτεται χωρίς χρο¬ 
νοτριβή στην οικεία δικογραφία. 

Ως τέτοια δήλωση κατοικίας ή διαμονής θεωρείται και εκείνη που 
αναγράφεται στην έκθεση ασκήσεως του ένδικου μέσου ή της προ¬ 
σφυγής κατά της απευθείας κλήσεως ή στην περί αναιρέσεως δή¬ 
λωση της παρ. 2 του άρθρου 473. Στην τελευταία περίπτωση, η περί 
αναιρέσεως δήλωση του κατηγορουμένου ή αντίγραφο αυτής επισυ¬ 
νάπτεται στην οικεία δικογραφία, μερίμνη του γραμματέα της Ει¬ 
σαγγελίας του Αρείου Πάγου. 

Εάν ο προσωρινά κρατηθείς στη φυλακή κατηγορούμενος απολυ¬ 
θεί λόγω αντικαταστάσεως της προσωρινής κρατήσεώς του με πε¬ 
ριοριστικούς όρους ή συμπληρώσεως του ανώτατου ορίου της και δεν 
έχει δηλώσει διεύθυνση κατοικίας ή διαμονής, σύμφωνα με τις προη¬ 
γούμενες διατάξεις του παρόντος, οι επιδόσεις που αφορούν την υπό¬ 
θεση για την οποία κρατήθηκε γίνονται στη διεύθυνση κατοικίας ή 
διαμονής, που δήλωσε στο διευθυντή της φυλακής και σε περίπτωση 
μη δηλώσεως στο γραμματέα της εισαγγελίας του πλημμελειοδι¬ 
κείου, σύμφωνα με τη διάταξη του στοιχείου ε’ του παρόντος. 

Εάν υπάρχουν περισσότερες από τις ανωτέρω δηλώσεις κατοικίας 
ή διαμονής οι επιδόσεις των ανωτέρω δικογράφων στον κατηγορού¬ 
μενο είναι έγκυρες, εάν γίνονται στη διεύθυνση κατοικίας ή διαμονής 
που δηλώθηκε τελευταία. Εάν η δηλωθείσα διεύθυνση κατοικίας ή 
διαμονής είναι ανύπαρκτη ή αν ο κατηγορούμενος αρνήθηκε να προ- 
βεί σε δήλωση κατοικίας ή διαμονής ή δήλωσε ότι δεν έχει κατοικία 
ή διαμονή, οι επιδόσεις γίνονται στο γραμματέα της εισαγγελίας του 
πλημμελειοδικείου, σύμφωνα με τη διάταξη του στοιχείου ε’ του πα¬ 
ρόντος. Στις πιο πάνω περιπτώσεις ο κατηγορούμενος θεωρείται ως 
γνωστής διαμονής, δ) Εκείνος που ενεργεί την ανάκριση ή την προα¬ 
νάκριση υπενθυμίζει στον κατηγορούμενο την υποχρέωσή του κατά 
το προηγούμενο εδάφιο και τις συνέπειες σε περίπτωση παράλειψης, 
μνημονεύοντας ρητά το γεγονός αυτό στην έκθεση της απολογίας, ε) 
Αν ο κατηγορούμενος δηλώσει αρχικά ή μεταγενέστερα διεύθυνση 
κατοικίας ή διαμονής στην αλλοδαπή, οι επιδόσεις που αναφέρονται 
στο εδ. γ’ της παραγράφου αυτής γίνονται μόνο στο συνήγορο που 


διορίστηκε κατά το άρθρο 96 παρ. 1 και αν οι συνήγοροι είναι περισ¬ 
σότεροι, σε έναν από αυτούς. Αν ο κατηγορούμενος δεν έχει διορίσει 
συνήγορο, οφείλει στις περιπτώσεις του προηγούμενου εδαφίου να 
διορίσει αντίκλητο έναν από τους δικηγόρους της έδρας του οικείου 
δικαστηρίου, στον οποίο και μόνο γίνονται όλες οι παραπάνω επιδό¬ 
σεις. Αν ο κατηγορούμενος παραλείψει το διορισμό αντικλήτου ή η 
επίδοση στον αντίκλητο είναι αδύνατη ή έπαυσε η ιδιότητά του ως 
αντικλήτου οι επιδόσεις αυτές γίνονται στο γραμματέα της εισαγγε¬ 
λίας του πλημμελειοδικείου, στην περιφέρεια του οποίου ενεργείται ή 
έχει ενεργηθεί η ανάκριση ή η προανάκριση. Ο γραμματέας της ει¬ 
σαγγελίας φυλάσσει τα επιδιδόμενα έγγραφα σε ιδιαίτερο για κάθε 
. κατηγορούμενο φάκελο, το περιεχόμενο του οποίου μπορούν οποτε¬ 
δήποτε να πληροφορηθούν ο κατηγορούμενος και ο συνήγορός του. 
Ο αντίκλητος δικηγόρος διατηρεί την ιδιότητά του αυτήν, εκτός αν 
δηλώσει στον προαναφερόμενο γραμματέα ότι έληξε η σχέση εντο¬ 
λής με τον κατηγορούμενο. 

2. Αφού εξακριβωθεί η ταυτότητα του κατηγορουμένου και του 
εξηγηθούν τα δικαιώματά του σύμφωνα με το άρθρο 103, εκείνος 
που ενεργεί την εξέταση του εκθέτει με πληρότητα και σαφήνεια την 
π Ρ*£η για την οποία κατηγορείται και τον προσκαλεί να απολογηθεί 
και να υποδείξει τα μέσα της υπεράσπισής του. Ο κατηγορούμενος 
έχει δικαίωμα να αρνηθεί να απαντήσει. Επίσης έχει δικαίωμα να 
παραδώσει την απολογία του γραπτή. Σ’ αυτήν την περίπτωση 
όποιος ενεργεί την ανάκριση απευθύνει στον κατηγορούμενο τις απα¬ 
ραίτητες ερωτήσεις, για να αποσαφηνιστεί το περιεχόμενο της έγ- 
γραφης απολογίας. Οι ερωτήσεις πρέπει να αναγράφονται ρητά στην 
έκθεση. 

3. Οι διατάξεις των άρθρων 223 παρ. 2, 3 και 5 και 225 εφαρμό¬ 
ζονται και για την εξέταση κατηγορουμένων». 

3. Το πρώτο εδάφιο της παραγράφου 1 του άρθρου 276 του Κώ¬ 
δικα Ποινικής Δικονομίας αντικαθίσταται ως εξής: 

«Εκτός από την περίπτωση του άρθρου 275, κανείς δεν συλλαμ- 
βάνεται χωρίς ειδικά και εμπεριστατωμένα αιτιολογημένο ένταλμα 
του ανακριτή ή βούλευμα του δικαστικού συμβουλίου, που πρέπει να 
κοινοποιούνται κατά τη στιγμή της σύλληψης». 

4. Στο άρθρο 282 του Κώδικα Ποινικής Δικονομίας προστίθεται 
παράγραφος 3, που έχει ως εξής: 

«3. Αν ο κατηγορούμενος είναι έφηβος μπορεί να διαταχθούν πε¬ 
ριοριστικοί όροι ή προσωρινή κράτηση, εφ’ όσον η πράξη για την 
οποία κατηγορείται τιμωρείται με ποινή καθείρξεως άνω των δέκα 
ετών ανεξάρτητα από τη διάρκεια των αντί της ποινής επιβαλλόμε¬ 
νων μέτρων και συντρέχουν οι λοιπές προϋποθέσεις της παραγράφου 
1 .» 

5. Η παράγραφος 1 του άρθρου 283 του Κώδικα Ποινικής Δικο¬ 
νομίας αντικαθίσταται ως εξής: 

«1. Στις περιπτώσεις που αναφέρονται στο άρθρο 282 ο ανακρι¬ 
τής, αμέσως μετά την απολογία του κατηγορουμένου, μπορεί να τον 
αφήσει ελεύθερο ή να εκδώσει διάταξη, που να του θέτει περιοριστι¬ 
κούς ή άλλους όρους ή αν συντρέχουν οι προϋποθέσεις του προηγού¬ 
μενου άρθρου, να εκδώσει εναντίον του ειδικά και εμπεριστατωμένα 
αιτιολογημένο ένταλμα προσωρινής κράτησης, αφού προηγουμένως 
και σε κάθε περίπτωση λάβει τη γραπτή σύμφωνη γνώμη του εισαγ¬ 
γελέα. 

Σε περίπτωση διαφωνίας για την προσωρινή κράτηση ή για τους 
όρους που πρέπει να τεθούν, αποφαίνεται το δικαστικό συμβούλιο 
(άρθρο 305 και 307 στοιχ. στ’)». 

6. Στην παράγραφο 2 του άρθρου 286 του Κώδικα Ποινικής Δι¬ 
κονομίας προστίθεται εδάφιο τελευταίο, που έχει ως εξής: 

«Νέα αίτηση του κατηγορουμένου είναι απαράδεκτη αν δεν περά¬ 
σουν 30 ημέρες από την απόρριψη της προηγουμένης. Ο περιορι¬ 
σμός δεν ισχύει αν ο κατηγορούμενος επικαλείται νεότερα γεγονότα 
από τα οποία προκύπτει ότι εξέλιπαν οι λόγοι για τους οποίους είχε 
διαταχθεί η προσωρινή κράτηση». 

7. Στο άρθρο 291 του Κώδικα Ποινικής Δικονομίας προστίθεται 
παράγραφος 4, που έχει ως εξής: 

«4. Νέα αίτηση του κατηγορουμένου για την αντικατάσταση της 
προσωρινής κράτησης είναι απαράδεκτη αν δεν περάσουν 30 ημέρες 
από την απόρριψη της προηγουμένης. Ο περιορισμός δεν ισχύει αν ο 
κατηγορούμενος επικαλείται νεότερα γεγονότα από τα οποία προκύ¬ 
πτει ότι εξέλιπαν οι λόγοι για τους οποίους είχε διαταχθεί η πρόσω- 

ρινή κράτηση». 

8. Στην παράγραφο 2 του άρθρου 308 του Κώδικα Ποινικής Δι¬ 
κονομίας μετά το δεύτερο εδάφιο προστίθεται εδάφιο, που έχει ως 
εξής: 

«3. Η ειδοποίηση αυτή μπορεί να γίνει και προφορικά ή τηλεφω¬ 
νικά, οπότε αποδεικνύεται με βεβαίωση του αρμόδιου γραμματέα 
της εισαγγελίας, που επισυνάπτεται στη δικογραφία». 

Άρθρο 11. 

1. Στην παράγραφο 1 του άρθρου 320 του Κώδικά Ποινικής Δι¬ 
κονομίας προστίθενται εδάφια, που έχουν ως εξής: 

«Το κλητήριο θέσπισμα και η κλήση του κατηγορουμένου συντάσ- 
σονται σε δύο αντίτυπα. Το ένα επιδίδεται στον κατηγορούμενο και 
το άλλο επισυνάπτεται στη δικογραφία κατά τη συζήτηση της υποθέ- 
σεως». 

2. Η παράγραφος 3 του άρθρου 320 του Κώδικα Ποινικής Δικο¬ 
νομίας, όπως προστέθηκε με το άρθρο 5 παράγραφος 9 του ν. 
1738/1987, καταργείται. 

3;·Το στοιχείο ε’ της παραγράφου 2 του άρθρου 321 του Κώδικα 
Ποινικής Δικονομίας αντικαθίσταται ως εξής: 

«ε. Τον αριθμό του, την επίσημη σφραγίδα και την υπογραφή του 
εισαγγελέα, του δημόσιου κατήγορου ή του πταισματοδίκη (άρθρ. 
27 παρ. 2) που εξέδωσε το θέσπισμα. Τα ίδια στοιχεία πρέπει να πε¬ 
ριέχει και το κλητήριο θέσπισμα, που επιδίδεται στον αστικώς υπεύ¬ 
θυνο (άρθρο 89)». 

4. Στο άρθρο 321 του Κώδικα Ποινικής Δικονομίας προστίθεται 
παράγραφος 5, που έχει ως εξής: 

«5. Η έλλειψη στοιχείου του κύρους του κλητηρίου θεσπίσματος ή 
της κλήσεως αποδεικνύεται από το κλητήριο θέσπισμα ή την κλήση 
που επιδόθηκε στον κατηγορούμενο ή από το υπάρχον στη δικογρα¬ 
φία αντίτυπό τους και σε έλλειψή του από το αποδεικτικό επιδό- 
σεως». 

5. Στο άρθρο 327 του Κώδικα Ποινικής Δικονομίας προστίθεται 
παράγραφος 5, που έχει ως εξής: 

«5. Ο αριθμός των μαρτύρων υπερασπίσεως, που κλητεύονται ή 
προτείνονται από κάθε κατηγορούμενο για να εξετασθούν στο ακροα¬ 
τήριο, δεν μπορεί να υπερβαίνει τον αριθμό των μαρτύρων που κα¬ 
λούνται από τον εισαγγελέα και τον πολιτικώς ενάγοντα. Δύναται 
όμως το δικαστήριο πριν ή κατά τη διάρκεια της αποδεικτικής διαδι¬ 
κασίας ύστερα από πρόταση του εισαγγελέα ή και αυτεπαγγέλτως 
να αυξομειώσει τον αριθμό των μαρτύρων υπερασπίσεως, αν κρίνει 
ότι τούτο επιβάλλεται για την εξεύρεση της ουσιαστικής αλήθειας 
και δεν αντίκειται στο συμφέρον του κατηγορουμένου και δεν οδηγεί 
σε παρέλκυση της δίκης». 

6. Στο άρθρο 335 του Κώδικα Ποινικής Δικονομίας προστίθεται 
παράγραφος 3, που έχει ως εξής: 

«3. Αν το δικαστήριο, ύστερα από απόρριψη δύο τουλάχιστον προ¬ 
σφυγών του ίδιου κατηγορουμένου ή του συνηγόρου του κατά διατά¬ 
ξεων του προέδρου περί απαγορεύσεως ερωτήσεων στον ίδιο μάρ¬ 
τυρα, πραγματογνώμονα ή τεχνικό σύμβουλο, απορρίπτει νέα προ¬ 
σφυγή κατά όμοιας διατάξεως του προέδρου, μπορεί συγχρόνως να 
αποφασίσει ότι ο κατηγορούμενος αυτός ή ο συνήγορός του περά¬ 
τωσε την εξέταση του εν λόγω μάρτυρα, πραγματογνώμονα ή τεχνι¬ 
κού συμβούλου, εάν κρίνει ότι η εκ μέρους του συνέχιση της εξετά- 
σεως έχει ως σκοπό την παρέλκυση της δίκης. Αν ο πρόεδρος του δι¬ 
καστηρίου δεν επέτρεψε στον κατηγορούμενο ή το συνήγορό του 
τρεις τουλάχιστον ερωτήσεις προς τον ίδιο μάρτυρα, πραγματογνώ¬ 
μονα ή τεχνικό σύμβουλο ως άσκοπες ή εκτός θέματος, ο εισαγγε¬ 
λέας μπορεί να ζητήσει από το δικαστήριο να κρίνει ότι οι ερωτήσεις 
υποβάλλονται προς παρέλκυση της δίκης και να αποφασίσει κερατω¬ 
μένη την εξέταση του μάρτυρα». ■ ■ 

7. Το δεύτερο εδάφιο της παραγράφου 2 του άρθρου 341 του Κώ¬ 
δικα Ποινικής Δικονομίας αντικαθίσταται ως εξής: 

«Μπορεί όμως ο εισαγγελέας του δικαστηρίου που εξέδωσε την 
απόφαση, μόλις υποβληθεί η αίτηση για ακύρωση, να διατάξει την 
αναστολή της εκτέλεσης, ωσότου εκδικασθεί η αίτηση. Σε περί¬ 
πτωση μη χορηγήσεως της αναστολής, ο αϊτών δύναται να προσφύ- 
γει στο δικαστικό συμβούλιο, μέσα σε δύο μέρες». 

8. Στο άρθρο 349 του Κώδικα Ποινικής Δικονομίας προστίθενται 
παράγραφοι 2 και 3, πΟυ έχουν ως εξής: 


«2. Εάν το σημαντικό αίτιο αναγγέλθηκε από το συνήγορο ή άλλο 
πρόσωπο για λογαριασμό απόντος διαδίκου και η συζήτηση αναβλή¬ 
θηκε σε ρητή δικάσιμο, η περί αναβολής απόφαση επέχει θέση κλη- 
τεύσεώς του. 

3. Ιατρικό πιστοποιητικό, που προσκομίζεται προς απόδειξη 
ασθένειας για αναβολή δίκης λόγω σημαντικού αιτίου, δεν λαμβάνε- 
ται υπόψη εάν δεν έχει προσκομισθεί κατά την έναρξη της συνεδριά- 
σεως του δικαστηρίου και εάν σ’ αυτό δεν αναφέρεται ότι έχει εκδοθεί 
για δικαστική χρήση και ότι ο ασθενής λόγω συγκεκριμένης ασθέ¬ 
νειας δεν μπορεί να εμφανισθεί στο δικαστήριο». 

9. Στο άρθρο 365 του Κώδικα Ποινικής Δικονομίας προστίθεται 
παράγραφος 2, που έχει ως εξής: 

«2. Σε περίπτωση αναβολής το δικαστήριο μπορεί να αποφασίσει 
τη μη κλήτευση για τις επόμενες δικασίμους επουσιώδους μάρτυρα, 
εφ’ όσον εξετάσθηκε κατά την πρώτη δίκη και δόθηκε δυνατότητα 
στους συνηγόρους υπερασπίσεως να διατυπώσουν ερωτήματα, οπότε 
κατά τη νέα δίκη διαβάζεται στο ακροατήριο η ένορκη κατάθεσή του. 
Το δικαστήριο δύναται να απαλλάξει κλητευθέντα εκ παραδρομής 
μάρτυρα». 

10. Η παράγραφος 2 του άρθρου 391 του Κώδικα Ποινικής Δι¬ 
κονομίας, όπως ισχύει, αντικαθίσταται ως εξής: 

«2. Οι ένορκοι που αναφέρονται στην προηγούμενη παράγραφο, 
αν απουσιάσουν χωρίς νόμιμο λόγο, τιμωρούνται με απόφαση των 
τακτικών δικαστών αμέσως μετά την ανάγνωση του καταλόγου των 
ενόρκων με χρηματική ποινή 20.000 έως 40.000 δραχμών. Τιμω¬ 
ρούνται επίσης για κάθε νέα απουσία στη,διάρκεια της ίδιας δωδε- 
καήμερης περιόδου με χρηματική ποινή 3Ο.Ο0Ο έως 60.000 δραχ¬ 
μών». 

Άρθρο 12. 

1. Στο άρθρο 429 του Κώδικα Ποινικής Δικονομίας προστίθεται 
παράγραφος 3, που έχει ως εξής: 

«3. Σε περίπτωση ασκήσεως εφέσεως από τον κατηγορούμενο 
κατά αποφάσεως που εκδόθηκε κατά τη διαδικασία του προηγούμε¬ 
νου άρθρου και του παρόντος, ο εισαγγελέας, που είναι επιφορτισμέ¬ 
νος με την εκτέλεση της αποφάσεως, μπορεί να διατάξει την ανα¬ 
βολή ή τη διακοπή της εκτέλεσης, ωσότου εκδικαστεί η έφεση, αν 
κρίνει ότι ο εκκαλών δεν είναι ύποπτος φυγής». 

2. Το πρώτο εδάφιο της παραγράφου 1 του άρθρου 430 του Κώ¬ 
δικα Ποινικής Δικονομίας αντικαθίσταται ως εξής: 

«Εκείνος που δεν εμφανίσθηκε και καταδικάσθηκε με ανέκκλητη 
απόφαση μπορεί να ζητήσει την ακύρωσή της για το λόγο ότι κατά 
την επίδοση του κλητηρίου θεσπίσματος δεν συνέτρεχαν οι όροι του 
άρθρου 428, καθορίζοντας συγχρόνως και τον τόπο στον οποίο τότε 
διέμενε, διαφορετικά η αίτησή του είναι απαράδεκτη». 

3. Στην παράγραφο 1 του άρθρου 431 του Κώδικα Ποινικής Δι¬ 
κονομίας προστίθεται τελευταίο εδάφιο, που έχει ως εξής: 

«Η ακύρωση της απόφασης δεν ανατρέπει την αναστολή της πα¬ 
ραγραφής που επήλθε με την επίδοση του κλητηρίου θεσπίσματος ή 
της κλήσεως». 

4. Το πρώτο εδάφιο της παραγράφου 2 του άρθρου 432 του Κώ¬ 
δικα Ποινικής Δικονομίας αντικαθίσταται ως εξής: 

«Αν εκείνος που παραπέμφθηκε για κακούργημα είναι ή κατά το 
άρθρο ,273 θεωρείται γνωστής διαμονής και δεν εμφανίζεται για να 
δικαστεί στη δικάσιμο που ορίσθηκε, δικάζεται σαν να ήταν παρών, 
αν κλητεύθηκε ως γνωστής διαμονής. Η απόφαση που θα εκδοθεί 
δεν μπορεί να προσβληθεί με κανένα ένδικο μέσο». 

Άρθρο 13. 

1. Στο τέλος του άρθρου 469 του Κώδικα Ποινικής Δικονομίας 
προστίθενται εδάφια, που έχουν ως εξής: 

«Για τη συζήτηση του ένδικου μέσου δεν είναι αναγκαία η κλή¬ 
τευση των ωφελούμενι ,ν κατηγορουμένων, οι οποίοι όμως μπορούν 
να εμφανισθούν και να συμμετάσχουν στη δίκη. Σε περίπτωση που το 
δικαστήριο παρέλειψε να αποφανθεί για το επεκτατικό αποτέλεσμα 
του ένδικου μέσου, μπορέΓμετά από αίτηση αυτών ή του εισαγγελέα 
να επιληφθεί εκ νέου προς συμπλήρωση της αποφάσεώς του». 

2. Η παράγραφος 2 του άρθρου 471 του Κώδικα Ποινικής Δικο¬ 
νομίας αντικαθίσταται ώς εξής: 

«2. Κατ’ εξαίρεση η προθεσμία για την άσκησή του'ένδικου μέσου 

της αναίρεσης και η αίτηση για την αναίρεση δεν αναστέλλουν την 
εκτέλεση της καταδικαστικής απόφασης, αν με αυτήν επιβλήθηκε 
ποινή στερητική της ελευθερίας. Το δικαστήριο όμως που εξέδωσε 
αυτήν την απόφαση, αν το ζητήσει ο εισαγγελέας ή ο κατηγορούμε¬ 
νος, μπορεί σε κάθε περίπτωση να αποφασίσει την αναστολή της 
εκτέλεσης της απόφασης που προσβλήθηκε, μόλις ασκηθεί η αίτηση 
αναίρεσης. Δεύτερη αίτηση αναστολής εκτελέσεως από τον κατηγο¬ 
ρούμενο είναι απαράδεκτη, αν δεν περάσουν τρεις μήνες από την 
απόρριψη της προηγούμενης. Ο περιορισμός δεν ισχύει αν ο καταδι¬ 
κασμένος επικαλείται νεότερα γεγονότα ή γεγονότα που δεν είχαν 
τεθεί υπόψη του δικαστηρίου που δίκασε την προηγούμενη αίτηση. 
Δεν έχει επίσης ανασταλτική δύναμη το ένδικο μέσο, όταν ο νόμος 
δεν το χορηγεί ρητά». 

3. Το πρώτο εδάφιο της παραγράφου 2 του άρθρου 479 του Κώ¬ 
δικα Ποινικής Δικονομίας αντικαθίσταται ως εξής: 

«Ο εισαγγελέας εφετών, είτε ο ίδιος είτε παραγγέλλοντας τον ει¬ 
σαγγελέα πλημμελειοδικών, μπορεί να προσβάλλει με έφεση οποιο- 
δήποτε βούλευμα του συμβουλίου των πλημμελειοδικών μέσα σε 
προθεσμία τριάντα ημερών από την έκδοσή του (άρθρο 306)». 

4. Η παράγραφος 1 του άρθρου 482 του Κώδικα Ποινικής Δικο¬ 
νομίας αντικαθίσταται ως εξής: 

«1. Εκτός από τις περιπτώσεις της παρ. 2 του άρθρου 310 και 
της παρ. 2 του άρθρου 476, έχουν δικαίωμα να ζητήσουν επίσης την 
αναίρεση του βουλεύματος: 

Α'. Ο κατηγορούμενος όταν το βούλευμα: α) παύει προσωρινά την 
ποινική δίωξη εναντίον του, β) αποφαίνεται ότι δεν πρέπει να γίνει 
κατηγορία, δεχόμενο έμπρακτη μετάνοια. 

Β’. Ο πολιτικώς ενάγων με τους όρους του άρθρου 480 παρ. 2, 
όταν το βούλευμα: α) παύει προσωρινά την ποινική δίωξη κατά του 
κατηγορουμένου, β) αποφαίνεται ότι δεν πρέπει να γίνει κατηγορία 
εναντίον του για κακούργημα ή παύει οριστικά ή κηρύσσει απαράδε¬ 
κτη την ποινική δίωξη για κακούργημα. 

Γ’. Ο τρίτος που άσκησε έφεση κατά του βουλεύματος των πλημ- 
μελειοδικών στην περίπτωση του άρθρου 310 παρ. 2 εδ. τελευταίο». 

5. Το τελευταίο εδάφιο της παραγράφου 2 του άρθρου 497 του 
Κώδικα Ποινικής Δικονομίας αντικαθίσταται ως εξής: 

«Στις περιπτώσεις αυτής της παραγράφου το δευτεροβάθμιο δι¬ 
καστήριο, αναβάλλοντας την εκδίκαση της έφεσης, μπορεί είτε αυτε- 
παγγέλτως είτε έπειτα από αίτηση του εισαγγελέα ή του κατηγορου¬ 
μένου να διατάξει ταυτοχρόνως με την αναβλητική του απόφαση την 
αναστολή της εκτελέσεως της προσβαλλόμενης απόφασης με τον όρο 
της καταβολής χρηματικής εγγύησης και αν ακόμη η προσβαλλό¬ 
μενη απόφαση δεν χορήγησε ανασταλτικό αποτέλεσμα στην κρινό- 
μενη έφεση». 

6. Η παράγραφος 7 του άρθρου 497 του Κώδικα Ποινικής Δικο¬ 
νομίας, ως προστέθηκε με το άρθρο 26 του ν. 1868/1989, αντικα¬ 
θίσταται ως εξής: 

«7. Σε περίπτωση που ο κατηγορούμενος καταδικάστηκε με από¬ 
φαση πρωτοβάθμιου δικαστηρίου σε ποινή περιοριστική της ελευθε¬ 
ρίας και άσκησε έφεση, η οποία όμως δεν έχει ανασταλτική δύναμη, 
μπορεί να ζητηθεί, με αίτηση του ίδιου ή του εισαγγελέα, η αναστολή 
της εκτελέσεως της πρωτόδικης αποφάσεως, μέχρις ότου εκδοθεί η 
τελεσίδικη απόφαση του δευτεροβάθμιου δικαστηρίου. Η αίτηση 
απευθύνεται στο δευτεροβάθμιο δικαστήριο και, αν πρόκειται για το 
μικτό ορκωτό εφετείο, στο πενταμελές εφετείο. Η αναστολή διατάσ- 
σεται αν ο κατηγορούμενος δεν είναι ιδιαίτερα επικίνδυνος ή υπότρο¬ 
πος ή ύποπτος φυγής και δεν αποδεικνύεται ότι υπάρχει βάσιμος φό¬ 
βος πως θα τελέσει νέες αξιόποινες πράξεις, εφ’ όσον η έκτιση της 
ποινής μέχρι της εκδόσεως της αποφάσως επί της εφέσεως προβλέ- 
πεται ότι θα έχει σαν συνέπεια υπέρμετρη και ανεπανόρθωτη βλάβη 
για τον ίδιο ή για την οικογένειά του. 

Στον κατηγορούμενο μπορεί να επιβληθούν περιοριστικοί όροι, 
σύμφωνα με το άρθρο 282 παρ. 2 Κ.Π.Δ.. 

Νέα αίτηση του κατηγορουμένου είναι απαράδεκτη αν δεν περά¬ 
σουν τρεις μήνες από την απόρριψη της προηγουμένης. Ο περιορι¬ 
σμός δεν ισχύει αν ο καταδικασμένος επικαλείται νεότερα γεγονότα ή 
γεγονότα που δεν είχαν τεθεί υπόψη του δικαστηρίου που δίκασε την 
προηγούμενη αίτηση».· 

7. Στο άρθρο 497 του Κώδικα Ποινικής Δικονομίας προστίθεται 
παράγραφος 8, που έχει ως εξής: 


«8. Ο κατηγορούμενος κλητεύεται σύμφωνα με τα άρθρα 155 
έως 161 και 166 στο δικαστήριο που είναι αρμόδιο κατά την προη¬ 
γούμενη παράγραφο. Αν κρατείται μακριά από την έδρα του δικα¬ 
στηρίου, δεν προσάγεται σ’ αυτό, μπορεί όμως να υποβάλει έγγραφο 
υπόμνημα ή και να αντιπροσωπευθεί με συνήγορο που διορίζεται και 
με απλή επιστολή, θεωρημένη από το διευθυντή της φυλακής. 

Το δικαστήριο αποφαίνεται αφού ακούσει τον κατηγορούμενο ή το 
συνήγορό του, εάν είναι παρόντες, καθώς και τον εισαγγελέα». 

8. Στο άρθρο 501 του Κώδικα Ποινικής Δικονομίας προστίθεται 
παράγραφος 4, που έχει ως εξής: 

«4. Εάν η έφεση ασκήθηκε νομίμως και εμπροθέσμως και συντρέ¬ 
χει περίπτωση του άρθρου 370 εδάφ. β’ και γ’, το δικαστήριο παρά 
την απουσία του εκκαλούντος προχωρεί στην έκδοση σχετικής απο¬ 
φάσεως». 

9. Στην παράγραφο 1 του άρθρου 504 του Κώδικα Ποινικής Δι¬ 
κονομίας προστίθεται εδάφιο, που έχει ως εξής: 

«Αναίρεση κατά των αποφάσεων του πταισματοδικείου επιτρέπε¬ 
ται μόνο για τους λόγους που αναφέρονται στο άρθρο 510 παρ. 1 
στοιχ. Α', Ρ, Ε', ΣΤ' και θ'». 

Άρθρο 14. 

1. Στο άρθρο 551 του Κώδικα Ποινικής Δικονομίας προστίθεται 
παράγραφος 2, που έχει ως εξής: 

«2. Αν μεταξύ των προς εκτέλεση αποφάσεων υπάρχει και από¬ 
φαση που αμετάκλητα έχει καθορίσει συνολική ποινή, για τον καθο¬ 
ρισμό της νέας συνολικής ποινής λαμβάνεται ως βάση η καθορι- 
σθείσα συνολική ποινή, εάν αυτή είναι βαρύτερη από τις ποινές που 
επιβλήθηκαν με τις άλλες αποφάσεις. 

Στην περίπτωση αυτή, για τον καθορισμό της κατά την προηγού¬ 
μενη παράγραφο αρμοδιότητας, λαμβάνεται υπόψη και η απόφαση 
που έχει καθορίσει τη συνολική ποινή.» 

2. Η παράγραφος 2 του άρθρου 551 του Κώδικα Ποινικής Δικο¬ 
νομίας λαμβάνει τον αριθμό 3. 

3. Το άρθρο 556 του Κώδικα Ποινικής Δικονομίας αντικαθίστα¬ 
ται ως εξής: 

«Η εκτέλεση της στερητικής της ελευθερίας ποινής μπορεί να ανα¬ 
βληθεί: α) αν η γυναίκα που καταδικάστηκε διανύει τους δύο τελευ¬ 
ταίους μήνες της εγκυμοσύνης της ή γέννησε πρόσφατα, ωσότου πε¬ 
ράσουν 3 το πολύ μήνες από τον τοκετό, β) αν το δικαστήριο που κα¬ 
ταδίκασε πρότεινε να δοθεί χάρη, γ) στην περίπτωση του άρθρου 
430 παρ. 2, δ) αν η ποινή είναι κατώτερη των δύο ετών για αποδειγ¬ 
μένες οικογενειακές ή επαγγελματικές ανάγκες και έως έξι το πολύ 
μήνες μία μόνο φορά και ε) στην περίπτωση του άρθρου 429 παρ. 
3». 

4. Η παράγραφος 1 του άρθρου 557 του Κώδικα Ποινικής Δικο¬ 
νομίας αντικαθίσταται ως εξής: 

«1. Η εκτέλεση της περιοριστικής της ελευθερίας ποινής που έχει 
αρχίσει μπορεί να διακοπεί στις περιπτώσεις των άρθρων 429 παρ. 
3 και 556 στοιχ. α’, β’ και γ’, καθώς και των παρ. 2 και 7 αυτού του 
άρθρου». 

5. Το άρθρο 583 του Κώδικα Ποινικής Δικονομίας αντικαθίστα¬ 
ται ως εξής: 

«1. Σε περίπτωση απόφασης που απορρίπτει εξ ολοκλήρου αίτηση 
αναίρεσης ή επανάληψης της διαδικασίας, ή έφεση ή αίτηση ακύρω¬ 
σης της απόφασης ή της διαδικασίας, τα έξοδα επιβάλλονται ταυτό¬ 
χρονα σε καθέναν από εκείνους που άσκησαν το ένδικο μέσο. 

2. Σε περίπτωση απόφασης που απορρίπτει αίτηση ή ένσταση ή 
προσφυγή που υποβάλλεται από διάδικο κατά τη διάρκεια της συζη- 
τήσεως ποινικής υποθέσεως, τα σχετικά έξοδα επιβάλλονται σ’ αυ¬ 
τόν που υπέβαλε την αίτηση ή ένσταση ή προσφυγή διάδικο». 

. ΚΕΦΑΛΑΙΟ Γ'. 

Σύσταση κλάδου και θέσεων επιμελητών κοινωνικής αρωγής. 

Άρθρο 15. 

1. Συνιστάται στα δικαστήρια εκτελέσεως ποινών κλάδος υπαλ¬ 
λήλων με τον τίτλο «Κλάδος επιμελητών κοινωνικής αρωγής», ο 
οποίος υπάγεται στην Κεντρική Υπηρεσία του Υπουργείου Δικαιοσύ-; 
νης και εποπτεύεται από το δικαστή εκτέλεσης ποινών. 

2. Ο κλάδος επιμελητών κοινωνικής αρωγής περιλαμβάνει 100 

θέσεις κατηγορίας Π.Ε., 136 κατηγορίας Τ.Ε. και 64 κατηγορίας 
Δ.Ε.. 

3. Η'κατανομή των θέσεων κατά δικαστήρια εκτελέσεως ποινών 
(Δ.Ε.Π.), ο τρόπος λειτουργίας της υπηρεσίας επιμελητών αρωγής 
(Τ.Ε.Κ.Α.) και τα ειδικότερα καθήκοντα των επιμελητών κοινωνι¬ 
κής αρωγής (Ε.Κ.Α.) καθορίζονται με προεδρικό διάταγμα, που εκ- 
δίδεται με πρόταση των Υπουργών Δικαιοσύνης και Προεδρίας της 
Κυβέρνησης. 

Με το ίδιο π. δ/γμα μπορεί να αυξομειώνεται ο αριθμός των θέσεων 
κάθε κατηγορίας Π.Ε., Τ.Ε. και Δ.Ε. μέχρι ποσοστού 40% του συ¬ 
νολικού αριθμού τους, ανάλογα με τις εκάστοτε υπηρεσιακές ανά¬ 
γκες και με την επάρκεια των διαθέσιμων υποψηφίων. Στην περί¬ 
πτωση αυτή, δημιουργούνται προσωρινές θέσεις που καταργούνται 
με την αποχώρηση με οποιονδήποτε τρόπο αυτών που τις καταλαμ¬ 
βάνουν. Σε περίπτωση αύξησης των θέσεων, το π. δ/γμα εκδίδεται 
με σύμπραξη και του Υπουργού Οικονομικών. 

4. Οι Ε.Κ.Α. επικουρούν και εποπτεύουν αυτούς που: α) καταδι¬ 
κάζονται με αναστολή εκτέλεσης της ποινής υπό επιτήρηση (άρθρο 
104 α Π.Κ.), β) καταδικάζονται σε ποινή που έχει μετατραπεί σε 
υποχρέωση παροχής κοινωφελούς εργασίας (άρθρο 82 Π.Κ.) και γ) 
απολύονται υπό όρους (άρθρα 105 επ. Π.Κ.). 

5. Στους επιμελητές αρωγής μπορεί να ανατίθεται από το δικα¬ 
στή εκτελέσεως ποινών ή τον αρμόδιο εισαγγελέα η κοινωνική 
έρευνα ως προς τον τρόπο ζωής ή άλλα προσωπικά στοιχεία προσω¬ 
ρινά κρατουμένων ή ατόμων, στα οποία έχουν επιβληθεί περιοριστι¬ 
κοί όροι σύμφωνα με το άρθρο 282 Κ.Π.Δ.. Η σχετική έκθεση επισυ¬ 
νάπτεται στη δικογραφία· και συνεκτιμάται από το δικαστήριο κατά 
την επιμέτρηση της ποινής ή την κρίση για τη μετατροπή της σε 
εναλλακτική ποινή ή την αναστολή της υπό όρους. 

6. Οι εκθέσεις των επιμελητών κοινωνικής αρωγής καθώς και 
κάθε στοιχείο ή πληροφορία των οποίων έλαβαν γνώση κατά την 
ενάσκηση των καθηκόντων τους είναι απόρρητα. Ανακοινώνονται 
μόνο στον αρμόδιο εισαγγελέα ή δικαστή εκτέλεσης ποινών ή τον 
επιθεωρητή Υ.Ε.Κ.Α.. 

7. Η παράβαση του απορρήτου και της εχεμύθειας επισύρει τις 
προβλεπόμενες από το νόμο πειθαρχικές και ποινικές κυρώσεις. 

Άρθρο 16. 

Διορισμός. 

1. Οι Ε.Κ.Α. διορίζονται στον εισαγωγικό βαθμό της αντίστοιχης 
κατηγορίας, εφ’ όσον έχουν τα προσόντα που ορίζονται στο επόμενο 
άρθρο, επιτύχουν σε διαγωνισμό και ακολούθως κριθούν κατάλληλοι 
μετά από συνέντευξη ενώπιον της επιτροπής του διαγωνισμού. 

2. Οι διαγωνισμοί διενεργούνται για ένα ή περισσότερα δικαστή¬ 
ρια εκτελέσεως ποινών της ίδιας δικαστικής περιφέρειας. Δεν επιτρέ¬ 
πεται η μετάθεση ή απόσπαση του επιμελητή αρωγής από την έδρα 
του δικαστηρίου στο οποίο διορίσθηκε πριν περάσουν πέντε έτη από 
το διορισμό του. 

3. Τα της διενέργειας των διαγωνισμών, η εξεταστέα ύλη, τα κρι¬ 
τήρια επιλογής και κάθε άλλη σχετική λεπτομέρεια ορίζονται με 
κοινή απόφαση των Υπουργών Δικαιοσύνης και Προεδρίας της Κυ¬ 
βέρνησης. 

Για το διαγωνισμό ορίζεται επιτροπή, αποτελούμενη από έναν 
πρόεδρο εφετών, έναν εισαγγελέα εφετών, έναν καθηγητή της Σω¬ 
φρονιστικής και Εγκληματολογίας, έναν υπάλληλο του Υπουργείου 
Δικαιοσύνης και έναν εκπρόσωπο του Δικηγορικού Συλλόγου. 

Για την επιλογή και την προφορική συνέντευξη προστίθεται στην 
ως άνω επιτροπή ένας καθηγητής Ψυχολογίας, ένας καθηγητής της 
Κοινωνιολογίας, ένας εκπρόσωπος της Εκκλησίας και ένας εκπρό¬ 
σωπος τέως κρατουμένων, υποδεικνυόμενος από την εταιρία προ¬ 
στασίας αποφυλακιζομένων. 

4. Για το διορισμό στον εισαγωγικό βαθμό και μισθολογικό κλι¬ 
μάκιο των θέσεων που συνιστώνται με αυτόν το νόμο απαιτείται: 

α. ηλικία 25 έως 35 ετών 

β. για την Π.Ε. κατηγορία αναγνωρισμένος τίτλος σπουδών ανω- 
τάτης εκπαιδεύσεως που έχει σχέση με το αντικείμενο της εργασίας 
κατά τα οριζόμενα στη σύμφωνα με την παρ. 3 του άρθρου αυτού 
κοινή απόφαση και αντίστοιχος ανώτερης εκπαίδευσης για την Τ.Ε. 
κατηγορία. Για την κατηγορία Δ.Ε. αναγνωρισμένος τίτλος σπου¬ 
δών μέσης εκπαιδεύσεως 


γ. η γνώση ξένων γλωσσών, καθώς και η εθελοντική κοινωνική 
προσφορά συνεκτιμώνται κατά τη διαδικασία επιλογής, σύμφωνα με 
την παρ. 1 του προηγούμενου άρθρου. 

5. Κατ’ εξαίρεση μπορεί να διορίζονται μέχρις ηλικίας και 40 
ετών: 

α. Δικηγόροι ή κάτοχοι αναγνωρισμένου μεταπτυχιακού τίτλου 
σπουδών σχετικού με το αντικείμενο της εργασίας. Ο διορισμός των 
ανωτέρω γίνεται εφ’ όσον κριθούν κατάλληλοι μετά από συνέντευξη 
ενώπιον επιτροπής, εφαρμοζομένων αναλόγως των διατάξεων των 
παρ. 2 και 3 του άρθρου αυτού. 

β. Υποψήφιοι που απασχολήθηκαν ευδοκίμως και υπό οποιαδή¬ 
ποτε ιδιότητα σε κοινωφελείς οργανισμούς ή ιδρύματα ή σωματεία 
αναγνωρισμένα από το κράτος ή συναφείς υπηρεσίες του ευρύτερου 
δημόσιου τομέα. Κατά τα λοιπά εφαρμόζονται οι διατάξεις του άρ¬ 
θρου αυτού. 

6. Τα του διορισμού και της υπηρεσιακής καταστάσεως των, σύμ¬ 
φωνα με τα ανωτέρω, διοριζομένων Ε.Κ.Α. διέπονται από τις ισχύ- 
ουσες για τους δημόσιους διοικητικούς υπαλλήλους διατάξεις, εκτός 
αν ορίζεται διαφορετικά σ’ αυτόν το νόμο., 

Άρθρο 17. 

Προϊστάμενοι. 

1. Των Υ.Ε.Κ.Α. προϊστανται επιμελητές κοινωνικής αρωγής, οι 
οποίοι επιλέγονται και αναπληρώνονται όπως ορίζεται στις διατάξεις 
που ισχύουν για την επιλογή και αναπλήρωση προϊσταμένων στις 
δημόσιες υπηρεσίες. Κατ’ εξαίρεση, και εφ’ όσον δεν υπάρχουν υπο¬ 
ψήφιοι με τα οριζόμενα από το νόμο προσόντα ή οι υπάρχοντες δεν 
επιλεγούν, των Υ.Ε.Κ.Α. προϊσταται ο αρμόδιος δικαστής εκτελέ¬ 
σεως ποινών. 

2. Οι προϊστάμενοι Υ.Ε.Κ.Α. επιπέδου διευθύνσεως ασκούν συγ¬ 
χρόνως και καθήκοντα επιθεωρητών Υ.Ε.Κ.Α.. Η έδρα και η περι¬ 
φέρεια των επιθεωρητών καθορίζονται με απόφαση του Υπουργού 
Δικαιοσύνης, που δημοσιεύεται στην Εφημερίδα της Κυβερνή- 
σεως. 

3. Το συντονισμό της επιθεωρήσεως των Υ.Ε.Κ.Α. ασκεί κεντρι¬ 
κός επιθεωρητής που εδρεύει στην Κεντρική Υπηρεσία του Υπουρ¬ 
γείου Δικαιοσύνης και επιλέγεται από αρμόδιο υπηρεσιακό συμβού¬ 
λιο μεταξύ των περιφερειακών επιθεωρητών Υ.Ε.Κ.Α.. Κατ’ εξαί¬ 
ρεση, αν δεν υπάρχουν υποψήφιοι ή οι υπάρχοντες δεν επιλεγούν, 
μπορεί να ανατεθούν καθήκοντα κεντρικού επιθεωρητή σε Ε.Κ.Α. ή 
υπάλληλο της Κ.Υ. του Υπουργείου Δικαιοσύνης κατηγορίας Π.Ε., 
οι οποίοι έχουν τα νόμιμα προσόντα για να επιλεγούν προϊστάμενοι 
δ/ 

νσης. 

Άρθρο 18. 

1. Με απόφαση του Υπουργού Δικαιοσύνης, μετά από πρόταση 
του αρμόδιου δικαστή εκτελέσεως ποινών, επιλέγονται και υπηρε¬ 
τούν ως άμισθοι επικουρικοί Ε.Κ.Α., μέχρι 300 .κατ’ ανώτατο όριο 
ασκούμενοι δικηγόροι ή σπουδαστές των προβλεπόμενων στην παρ. 
4β του άρθρου 16 σχολών. 

2. Ο χρόνος επικουρικής εργασίας θεωρείται ως χρόνος ασκή- 
σεως στο επάγγελμα ή τη δικηγορία και ως προσόν για το διορισμό 
κατά τις διατάξεις της παρ. 5β του άρθρου 16. 

3. Οι ανωτέρω υποχρεούνται σε εχεμύθεια κατά τα οριζόμενα στο 
άρθρο 15 παρ. 6. 

4. Τα υπηρεσιακά και πειθαρχικά συμβούλια, που λειτουργούν 
στην Κ.Υ. του Υπουργείου Δικαιοσύνης, είναι αρμόδια για τη σύμ- 
φωνα με τις κείμενες διατάξεις κρίση επί της υπηρεσιακής καταστά¬ 
σεως των Ε.Κ.Α. και την άσκηση της σύμφωνα με το νόμο πειθαρχι¬ 
κής δικαιοδοσίας. 

5. Οι επιμελητές κοινωνικής αρωγής δικαιούνται να μετακινού¬ 
νται για εκτέλεση υπηρεσίας εκτός έδρας επί 10 ημέρες το μήνα κατ’ 
ανώτατο όριο. Σε εξαιρετικές περιπτώσεις μπορεί να επιτραπεί η επί 
πέντε (5) ακόμη ημέρες κατ’ ανώτατο όριο μετακίνηση εκτός έδρας, 
με απόφαση του Υπουργού Δικαιοσύνης μετά από πρόταση του αρ¬ 
μόδιου δικαστή εκτέλεσης ποινών ή επιθεωρητή Υ.Ε.Κ.Α.. 

6. Με κοινή απόφαση των Υπουργών Δικαιοσύνης και Οικονομι¬ 
κών καθορίζεται ποσό μέχρι 15.000 δραχμές το μήνα, το οποίο κα¬ 
ταβάλλεται ως έξοδα κινήσεως χωρίς απόδοση λογαριασμού στους 
άμισθους επικουρικούς Ε.Α. που παρέχουν ανελλιπώς υπηρεσία σε 

καθημερινή βάση, σύμφωνα με βεβαίωση του αρμόδιου προϊσταμέ¬ 
νου, Το ανωτέρω ποσό μπορεί να αναπροσαρμόζεται ανά διετία με 
κοινή απόφαση των ίδιων Υπουργών. 

ΚΕΦΑΛΑΙΟ Δ'. 

Λοιπές διατάξεις. 

Άρθρο 19. 

Λαθρομετανάστες. 

1. Οι παράγραφοι 2 και 3 του άρθρου 19 του ν. 4310/1929 
«Περί εγκαταστάσεως και κινήσεως αλλοδαπών εν Ελλάδι, αστυνο¬ 
μικού ελέγχου διαβατηρίων, απελάσεων και εκτοπίσεων», όπως 
ισχύει, αντικαθίστανται ως εξής: 

«2. Με ποινή φυλακίσεως τουλάχιστον ενός έτους και χρηματική 
ποινή 100.000 έως 1.000.000 δραχμές για κάθε μεταφερόμενο 
πρόσωπο τιμωρούνται τα αναφερόμενα στην παρ. 1 πρόσωπα, κα¬ 
θώς και κάθε άλλος που διευκολύνει την είσοδο στο ελληνικό έδαφος 
προσώπου μη δικαιουμένου προς τούτο σύμφωνα με την κείμενη νο¬ 
μοθεσία ή του οποίου απαγορεύεται η είσοδος, για οποιαδήποτε αι¬ 
τία, κατά τον αστυνομικό έλεγχο. Τα ανωτέρω πρόσωπα καθώς και 
οι ιδιοκτήτες των μεταφορικών μέσων υποχρεούνται, ανεξάρτητα 
από την ποινική ευθύνη, σε ολόκληρο στα έξοδα συντηρήσεως και 
επανόδου των ανωτέρω προσώπων στο εξωτερικό. Μεταφορικά 
μέσα, που χρησιμοποιήθηκαν για τη μεταφορά τουλάχιστον πέντε 
προσώπων, κατάσχονται και δημεύονται με απόφαση του δικαστη¬ 
ρίου, εκτός εάν ο ιδιοκτήτης δεν ήταν αυτουργός ή συμμέτοχος της 
πράξεως αυτής. 

3. Με την επιφύλαξη της πολυμερούς Συμβάσεως «Περί της νομι¬ 
κής καταστάσεως των προσφύγων», που κυρώθηκε με το ν.δ. 
3989/1959 και ιδία των περί ασύλου διατάξεων σε ποινή φυλακί¬ 
σεως τουλάχιστον τριών μηνών τιμωρείται το πρόσωπο, το οποίο 
επιχειρεί να εξέλθει του ελληνικού εδάφους ή το οποίο εισέρχεται στο 
ελληνικό έδαφος χωρίς τις νόμιμες διατυπώσεις. 

Στην περίπτωση της εισόδου αλλοδαπού στο ελληνικό έδαφος ή 
εξόδου του από αυτό χωρίς τις νόμιμες διατυπώσεις, ο εισαγγελέας 
πλημμελειοδικών μπορεί, ύστερα από έγκριση του εισαγγελέα εφε- 
τών, στον οποίο αναφέρει χωρίς χρονοτριβή σχετικώς, να απόσχει 
οριστικά από την ποινική δίωξη για την πράξη αυτήν και να παρα- 
πέμψει τον αλλοδαπό που εισήλθε ή εξήλθε παράνομα, αφού συντάξει 
έκθεση, στην αρμόδια διοικητική αρχή, για την εφαρμογή του άρ¬ 
θρου 23 του παρόντος νόμου. Η έγκριση του εισαγγελέα εφετών 
μπορεί να δοθεί και με τηλεφωνικό σήμα. 

Οι (αλλοδαποί, που απελάθηκαν με αυτόν τον τρόπο, μπορούν να 
επιστρέφουν στη χώρα μόνο αφού περάσει μια πενταετία από την 
απέλαση και αν επιτρέψει την επιστροφή τους ο Υπουργός της Δι¬ 
καιοσύνης». 

2. Στο άρθρο 23 του ν. 4310/1929, ως ισχύει σήμερα, προστίθε¬ 
ται εδάφιο, που έχει ως εξής: 

«Η σύμφωνα με το άρθρο 23 διατασσόμενη διοικητική απέλαση 
εκτελείται αμέσως μετά την έκτιση της ποινής ή την υπό όρο από¬ 
λυση του καταδικασμένου». 

Άρθρο 20. 

Ναρκωτικά. 

1. Στο τέλος της παραγράφου 1 του άρθρου 21 του ν. 1729/ 
1987 προστίθενται εδάφια ως εξής: 

«Η εκδίκαση των υποθέσεων γίνεται σε ιδιαίτερες δικασίμους 
κατά τις οποίες προσδιορίζονται μόνο υποθέσεις που αφορούν εγκλή¬ 
ματα τα οποία προβλέπονται στον παρόντα νόμο. Για την εκδίκαση 
αυτών των υποθέσεων τα ποινικά εφετεία μπορεί να συνεδριάζουν 
και κατά τη διάρκεια των δικαστικών διακοπών». 

2. Η παράγραφος 3 του άρθρου 21 του ν. 1729/1987 αντικαθί¬ 
σταται ως εξής: 

«3. Για εγκλήματα προβλεπόμενα στον παρόντα νόμο: 

α) Η ανάκριση στις πόλεις Αθηνών, Πειραιώς και Θεσσαλονίκης 
διεξάγεται από ανακριτές στους οποίους ανατίθεται αποκλειστικά η 
ανάκριση μόνο αυτών των εγκλημάτων. 

β) Κατά τη διάρκεια της προδικασίας, εφ’ όσον διατάχθηκε η προ¬ 
σωρινή κράτηση κατηγορουμένου για κακούργημα, δεν επιτρέπεται 


αίτηση του κρατουμένου για την άρση ή αντικατάστασή της με πε¬ 
ριοριστικούς όρους πριν παρέλθει χρονικό διάστημα δύο μηνών από 
την έναρξη της προσωρινής κράτησης. Σε περίπτωση απόρριψης αι- 
τήσεως για άρση ή αντικατάσταση της προσωρινής κράτησης, νέα 
αίτηση μπορεί να υποβληθεί μόνο ένα μήνα μετά την απόρριψη της 
προηγουμένης. 

γ) Μόλις περατωθεί η ανάκριση, η δικογραφία υποβάλλεται από 
τον εισαγγελέα πλημμελειοδικών στον εισαγγελέα εφετών, ο οποίος 
αν κρίνει ότι προκύπτουν ενδείξεις και ότι δεν πρέπει να την επιστρέ¬ 
φει για να συμπληρωθεί εισάγει, εφ’ όσον συμφωνεί και ο πρόεδρος 
εφετών, την υπόθεση στο ακροατήριο με απευθείας κλήση, κατά της 
οποίας δεν επιτρέπεται προσφυγή». - 

Άρθρο 21. 

1. Στους δικαστικούς λειτουργούς, που αποσπώνται στο Υπουρ¬ 
γείο Δικαιοσύνης συμφώνως προς τη διάταξη του άρθρου 51 παρά¬ 
γραφος 6 του ν. 1756/1988, αποκλειστικούς ή με παράλληλη 
άσκηση των κύριων καθηκόντων τους ή στους οποίους ανατίθενται 
ειδικά καθήκοντα, συμφώνως προς τη διάταξη του άρθρου 6 παρά¬ 
γραφος 3 του ν. 1299/1982, καταβάλλονται αποζημίωση και 
έξοδα κινήσεως, που ορίζονται με κοινή απόφαση των Υπουργών Δι¬ 
καιοσύνης και Οικονομικών, μη εφαρμοζομένων των διατάξεων της 
παραγράφου 1 του άρθρου 18 του ν. 1505/1984 και του δεύτερου 
εδαφίου της παραγράφου 3 του άρθρου 6 του ν. 1299/1982. 

2. Για την αποζημίωση και τα έξοδα που αναφέρονται στην 
πρώτη παράγραφο του παρόντος άρθρου, ως και για την κατά το άρ¬ 
θρο 13 παράγραφοι 1 και 3 του ν.δ. 908/1971, όπως τροποποιή¬ 
θηκε με το άρθρο 7 του ν. 613/1977, αποζημίωση των μελών των 
νομοπαρασκευαστικών επιτροπών, εφαρμόζονται αναλόγως οι δια¬ 
τάξεις του άρθρου 40 του ν. 849/1978 και της παρ. 5 του άρθρου 1 
της υπ’ αριθμ. 51/21.5.1990 πράξης του Υπουργικού Συμβου¬ 
λίου. 

Άρθρο 22. 

Παρατείνεται μέχρι 31.12.1991 η αναστολή εφαρμογής των πα¬ 
ραγράφων 1 έως 3 του άρθρου 15 και των άρθρων 58 έως 60 και 
64 έως 76 του ν. 1851/1989 «Κώδικας βασικών κανόνων για τη 
μεταχείριση των κρατουμένων και άλλες διατάξεις», που προβλέπε- 
ται από τις διατάξεις της περίπτωσης β’ της παραγράφου 2 του άρ¬ 
θρου 22 του ν. 1868/1989. 

Για το ίδιο χρονικό διάστημα διατηρείται η ισχύς των άρθρων 53 
έως 69 του α.ν. 125/1967 «Σωφρονιστικός Κώδιξ εκτελέσεως ποι¬ 
νών και ασφαλιστικών μέτρων», που προβλέπεται από τις διατάξεις 
της παραγράφου 2 του άρθρου 1 του ν. 1877/1990. 

* Άρθρο 23. 

Στο άρθρο 692 του Κώδικα Πολιτικής Δικονομίας προστίθεται 
παράγραφος 6, που έχει ως εξής: 

«6. Ασφαλιστικά μέτρα δεν επιτρέπεται να διαταχθούν για απο¬ 
δοχή από τον εργοδότη των υπηρεσιών του εργαζομένου ή για τον 
καθορισμό του τόπου παροχής των υπηρεσιών αυτού.» 

Άρθρο 24 

1. Μετά το άρθρο 672 του Κώδικα Πολιτικής Δικονομίας προστί¬ 
θεται άρθρο 672 Α, που έχει ως εξής: 

«Οι αποφάσεις επί των διαφορών για μισθούς υπερημερίας και για 
καθυστερούμενους μισθούς εκδίδονται υποχρεωτικώς, στο μεν 
πρώτο βαθμό εντός δεκαπέντε ημερών, στο δε δεύτερο βαθμό εντός 
μηνός, από την ημέρα της συζητήσεως της αγωγής. 

2. Το εδάφιο δ’ της παραγράφου 1 του άρθρου 728 Κώδικα Πολι¬ 
τικής Δικονομίας, αντικαθίσταται ως εξής: 

«δ) μισθών υπερημερίας ή αποζημίωσης για παράνομη καταγγε¬ 
λία της σύμβασης εργασίας ή για εργατικό ατύχημα ή που οφείλεται 
από τη σύμβαση εργασίας ή λόγω παραβάσεώς της». 

3. Στο τέλος της παραγράφου 2 του άρθρου 729 Κώδικα Πολιτι¬ 
κής Δικονομίας προστίθεται η φράση: «ή για μισθούς υπερημερίας ή 
καθυστερούμενους μισθούς». 

4. Μετά το άρθρο 729 του Κώδικα Πολιτικής Δικονομίας προστί¬ 
θεται άρθρο 729Α, που έχει ως εξής: 

«Οι αποφάσεις επί αιτήσεων προσωρινής εκδικάσεως απαιτήσεων 
για μισθούς υπερημερίας και για καθυστερημένους μισθούς εκδίδο- 

νται υποχρεωτικώς εντός πέντε ημερών από την ημέρα της συζητή- 
σεως.» * 

Άρθρο 25. 

Ορίζεται η 3η Οκτωβρίου, κατά την οποία εορτάζεται η μνήμη 
του Αγίου Διονυσίου Αρεοπαγίτου, ως ημέρα της Δικαιοσύνης και 
καθορίζεται ως ημέρα υποχρεωτικής αργίας για τις δικαστικές υπη¬ 
ρεσίες και τα δικαστήρια ολόκληρης της χώρας. 

Άρθρο 26. 

Πάρεδροι πρωτοδικείου και εισαγγελίας, επιτυχόντες στο διαγω¬ 
νισμό της 2ας Μαΐου 1988, κρίνονται και διορίζονται σε θέσεις πρω¬ 
τοδικών και αντεισαγγελέων πρωτοδικών μετά τη συμπλήρωση 
ενός έτους και δέκα μηνών υπηρεσίας παρέδρου. 

Άρθρο 27 

Μετά το άρθρο 16 του ν. 1730/1987 (ΦΕΚ Α’ 145), προστί¬ 
θεται άρθρο 16Α, που έχει ως εξής: 

«1. Σε περίπτωση που από την αρμόδια τεχνική υπηρεσία του 
Υπουργείου Μεταφορών και Επικοινωνιών διαπιστώνεται η κατοχή, 
εγκατάσταση, χρησιμοποίηση ή λειτουργία, οποιασδήποτε κατηγο¬ 
ρίας και σε οποιαδήποτε συχνότητα, ραδιοφωνικού ή τηλεοπτικού 
σταθμού, χωρίς νόμιμη άδεια της αρμόδιας αρχής, συντάσσεται σχε¬ 
τική έκθεση, αντίγραφο δε αυτής κοινοποιείται αμέσως στον 
Υπουργό Προεδρίας της Κυβέρνησης. Ο Υπουργός, ανεξάρτητα από 
άλλες προβλεπόμενες διοικητικές ή ποινικές κυρώσεις, μπορεί με 
απόφασή του, που στηρίζεται στην παραπάνω έκθεση, να επιβάλλει 
πρόστιμο στον κατέχοντα, τον χρησιμοποιούντα ή λειτουργούντα τό 
σταθμό, καθώς και στον κάτοχο του χώρου, εντός του οποίου βρί¬ 
σκεται ο σταθμός, ως εξής: 

Όταν πρόκειται για ραδιοφωνικό σταθμό: από 500.000 έως 
5.000.000·δρχ. 

Όταν πρόκειται για τηλεοπτικό σταθμό: από 5.000.000 έως 
50.000.000 δρχ. 

Σε περίπτωση υποτροπής τα πιο πάνω ποσά προστίμου διπλασιά¬ 
ζονται. 

Στους υπότροπους παραβάτες απαγορεύεται για μια δεκαετία να 
τους χορηγηθεί άδεια ιδρύσεως ραδιοφωνικού ή τηλεοπτικού σταθ¬ 
μού. 

2. Τα πρόστιμα της προηγούμενης παραγράφου επιβάλλονται με 
απόφαση του Υπουργού Προεδρίας της Κυβέρνησης και στους έχο- 
ντες άδεια ιδρύσεως και λειτουργίας ραδιοφωνικού ή τηλεοπτικού 
σταθμού, σε περίπτωση που με την κοινοποιούμενη έκθεση της αρ¬ 
μόδιας τεχνικής υπηρεσίας του Υπουργείου Μεταφορών και Επικοί-, 
νωνιών διαπιστώνεται παραβίαση των τεχνικών προϋποθέσεων και 
υποχρεώσεων υπό τις οποίες χορηγήθηκε η άδεια, όπως είναι η συ¬ 
χνότητα λειτουργίας του σταθμού, η θέση και το ύφος της κεραίας, 
το σύστημα και η ισχύς εκπομπής, οι παρεμβολές ή παρενοχλήσεις 
στις επικοινωνίες κ.ά.. 

Με την ίδια απόφαση επιβολής προστίμου τάσσεται στον παρα¬ 
βάτη εύλογη προθεσμία, που αρχίζει από την κοινοποίηση της από¬ 
φασης και η οποία δεν μπορεί να είναι κατώτερη από 10 μέρες, μέσα 
στην οποία πρέπει να αρθεί κάθε παραβίαση και να αποκατασταθεί η 
τήρηση των τεχνικών προϋποθέσεων και υποχρεώσεων της άδειας. 
Σε περίπτωση μη συμμόρφωσης, που διαπιστώνεται με ειδική έκ¬ 
θεση της αρμόδιας τεχνικής υπηρεσίας του Υπουργείου Μεταφορών 
και Επικοινωνιών, η άδεια του σταθμού μπορεί, κατά .παρέκκλιση 
από κάθε άλλη σχετική διάταξη, να ανακαλείται με απόφαση του 
Υπουργού Προεδρίας της Κυβέρνησης. . 

3. Σε περίπτωση που με την παραπάνω έκθεση διαπιστώνονται 
παρενοχλήσεις ή παρεμβολές στις επικοινωνίες της Πολιτικής ή Πο¬ 
λεμικής Αεροπορίας, σε χώρους προσγείωσης ή απογείωσης, επι¬ 
βάλλεται στους υπευθύνους κατά την ίδια διαδικασία της προηγού¬ 
μενης παραγράφου πρόστιμο, που όταν πρόκειται για ραδιοφωνικό 

. σταθμό ορίζεται σε 10.000.000 δρχ., όταν δε πρόκειται για τηλεο¬ 
πτικό σταθμό σε 100.000.000 δρχ.. 

Η διαπίστωση με τη σχετική έκθεση των παραπάνω παρενοχλή¬ 
σεων ή παρεμβολών συνεπάγεται αμέσως την αυτοδίκαιη ανάκληση 
της τυχόν υπάρχουσας άδειας λειτουργίας του σταθμού, για διαπί¬ 
στωση της οποίας εκδίδεται απόφαση του Υπουργού Προεδρίας της 
Κυβέρνησης. 

4. Τα ποσά των παραπάνω προστίμων εισπράττονται κατά τις 


διατάξεις του Κώδικα Εισπράξεως Δημοσίων Εσόδων, αποδίδονται 
ως έσοδο σε ειδικό λογαριασμό του Υπουργείου Μεταφορών και Επι¬ 
κοινωνιών που τηρείται στην Εθνική Τράπεζα της Ελλάδος και δια¬ 
τίθενται κατόπιν απόφασης του Υπουργού Μεταφορών και Επικοι¬ 
νωνιών για τη δημιουργία των Κέντρων Ελέγχου Ραδιοεκπομπών 
καθώς επίσης για την εκπόνηση μελετών, αγορών ή μισθώσεων κτι¬ 
ρίων, διαμόρφωση χώρων, κατασκευές κτιρίων, προμήθεια τεχνικού 
εξοπλισμού, αμοιβές προσωπικού και επιτροπών ελέγχου ραδιοφω¬ 
νικών και τηλεοπτικών σταθμών, συμμετοχή σε διεθνείς ομάδες ερ¬ 
γασίας κ.λπ., που αφορούν Κέντρα Ελέγχου Ραδιοεκπομπών 
(Κ.Ε.Ρ.). 

5. Οι ειδικές ρυθμίσεις και κυρώσεις, που προβλέπονται·στο άρ¬ 
θρο 16 του ν. 1730/1987 (ΦΕΚ Α’ 145), ισχύουν και για κάθε εί¬ 
δος εκπομπής τηλεοπτικού σταθμού. 

6. Τα κατασχόμενα, σύμφωνα με τις ισχύουσες διατάξεις, εγκα¬ 
ταστάσεις, συσκευές και λοιπά στοιχεία παραγωγής και εκμετάλλευ¬ 
σης ραδιοφωνικού ή τηλεοπτικού σταθμού παραδίδονται χωρίς άλλη 
διατύπωση, στην Ε.Ρ.Τ. Α.Ε., υπέρ της οποίας και δημεύονται με τη 
σχετική καταδικαστική απόφαση. 

Οι αποφάσεις και γενικά οι πράξεις της Διοίκησης, που εκδίδονται 
για τη λήψη μέτρων, την επιβολή προστίμων ή την ανάκληση αδειών 
ιδρύσεως, εγκαταστάσεως και λειτουργίας ραδιοφωνικών τηλεοπτι¬ 
κών σταθμών, δεν υπόκεινται για οποιονδήποτε λόγο σε αναστολή 
εκτέλεσης από διοικητική ή δικαστική αρχή. 

Άρθρο 28. 

1. Στο άρθρο 4 του ν. 1866/1989 (ΦΕΚ Α’ 222) προστίθεται 
παράγραφος 2, που έχει ως εξής: 

«2. Αίτηση για τη χορήγηση ή ανανέωση άδειας ίδρυσης και λει¬ 
τουργίας ραδιοφωνικού ή τηλεοπτικού σταθμού είναι απαράδεκτη 
και δεν εξετάζεται, εάν δεν συνοδεύεται από τριπλότυπο καταβολής 
στο Δημόσιο Ταμείο παράβολου τελών, που ορίζονται: 

Για αίτηση χορήγησης άδειας (ή ανανέωσης) ραδιοφωνικού σταθ¬ 
μού σε 50.000 δρχ. 

Για αίτηση χορήγησης άδειας (ή ανανέωσης) τηλεοπτικού σταθ¬ 
μού σε 500.000 δρχ. 

Για τις εκκρεμείς αιτήσεις, που δεν έχουν εξετασθεί μέχρι τη δη¬ 
μοσίευση του νόμου αυτού, υποχρεούνται οι αιτούντες να καταβά¬ 
λουν το πιο πάνω παράβολο τελών, αλλιώς η αίτησή τους δεν εξετά¬ 
ζεται». 

2. Στο άρθρο 12 του ν. 1866/1989 «Ίδρυση Εθνικού Συμβου¬ 
λίου Ραδιοτηλεοράσεως και παροχή αδειών για την ίδρυση και λει¬ 
τουργία τηλεοπτικών σταθμών» (ΦΕΚ 222 Α’/6.10.1989) προ¬ 
στίθενται, από τότε που αυτό ίσχυσε, οι ακόλουθες διατάξεις:. 

«Η αποζημίωση των μελών του Εθνικού Συμβουλίου Ραδιοτηλεο- 
ράσεως (Ε.Σ.Ρ.) και γενικά οι δαπάνες λειτουργίας αυτού βαρύνουν 
τον προϋπολογισμό του Υπουργείου Προεδρίας της Κυβέρνησης, 
στον οποίο εγγράφονται υπό ίδιο φορέα. 

Η διοικητική και οικονομική μέριμνα για το Ε.Σ.Ρ. ανήκει στη 
Διεύθυνση Διοικητικού και Οικονομικού της Γενικής Γραμματείας 
Τύπου και Πληροφοριών. 

Με απόφαση του Υπουργού Προεδρίας της Κυβέρνησης μπορεί να 
εξουσιοδοτείται ο πρόεδρος του Ε.Σ.Ρ. ή άλλα υπηρεσιακά όργανα 
για την έγκριση εκτέλεσης οποιασδήποτε δαπάνης σχετικής με το 

Ε.Σ.Ρ.». 

3. Η παράγραφος 6 του άρθρου 2 του ν. 1866/1989 αντικαθί¬ 
σταται ως εξής: 

«6.-Οι κατά τον παρόντα νόμο αποφάσεις, προτάσεις και γνώμες 
του Συμβουλίου λαμβάνονται με απόλυτη πλειοψηφία των παρόντων 
κατά συνεδρίαση μελών του, σε περίπτωση δε ισοψηφίας υπερισχύει 
η ψήφος του προέδρου. Στις συνεδριάσεις του Συμβουλίου απαγορεύ¬ 
εται να παρίστανται τρίτοι. Σε περίπτωση εξέτασης αίτησης για 
ίδρυση τοπικού ραδιοφωνικού ή τηλεοπτικού σταθμού μπορεί να πα- 
ρίσταται ο αϊτών ή ο νόμιμος εκπρόσωπός του, που καλείται προς 
τούτο. Η ψήφος του Συμβουλίου για οποιαδήποτε απόφαση, γνώμη 
ή πρόταση είναι μυστική, η δε μυστικότης της ψηφοφορίας εξασφαλί¬ 
ζεται δια χρήσεως ψηφοδόχου». 

4. Στην παράγραφο 2 του άρθρου 14 του ν. 1730/1987 προστί¬ 
θεται, από τότε που ίσχυσε, η εξής διάταξη: 

«Με την ίδια απόφαση μπορεί κάθε φορά να προβλέπεται ότι από 

την υποχρέωση καταβολής του τέλους αυτού απαλλάσσονται τα φυ¬ 
σικά πρόσωπα που καταναλίσκουν ηλεκτρική ενέργεια αξίας μέχρι 
ενός ελάχιστου ορίου». 

5. Στην παράγραφο 4 του άρθρου 14 του ν. 1730/1987 προστί¬ 
θεται περίπτωση ε’ ως ακολούθως: 

«ε) Οι ιεροί ναοί και τα νεκροταφεία». 

ΚΕΦΑΛΑΙΟ Ε'. 

Μεταβατικές διατάξεις. 

Άρθρο 29. 

1. Οι μέχρι της ενάρξεως ισχύος αυτού του νόμου καταδικααθέ- 
ντες σε ποινή φυλακίσεως, που είναι μεγαλύτερη των 18 μηνών 
αλλά κατώτερη των δύο (2) ετών, μπορούν να υποβάλουν αίτηση 
προκειμένου το δικαστήριο που εξέδωσε την καταδικαστική από¬ 
φαση να αποφανθεί για τη μετατροπή ή μη της ποινής αυτής σε χρη¬ 
ματική, κατά τα οριζόμενα στην παρ. 2 του άρθρου 82 Π.Κ.. 

2. Αν σε αλλοδαπούς συντρέχουν οι προϋποθέσεις της παραγρά¬ 
φου 2 του άρθρου 99 του Ποινικού Κώδικα, όπως το άρθρο αυτό 
αντικαταστάθηκε με το άρθρο 3 του παρόντος νόμου, εισάγεται από 
τον αρμόδιο εισαγγελέα η υπόθεση στο δικαστήριο που εξέδωσε την 
απόφαση και, αν πρόκειται για μικτό ορκωτό δικαστήριο ή μικτό ορ¬ 
κωτό εφετείο, στο τριμελές και πενταμελές εφετείο αντιστοίχους για 
να αποφασίσει αν θα εφαρμοσθούν και σ’αυτούς οι διατάξεις της ανω¬ 
τέρω παραγράφου του άρθρου 99 του Ποινικού Κώδικα. 

3. Οι διατάξεις των παρ. 6, 7, 8 (εδάφια α', γ') και 9 του άρθρου 
82 Π.Κ., όπως τροποποιείται με τον παρόντα νόμο, θα αρχίσουν να 
ισχύουν ευθύς ως εκδοθούν οι προβλεπόμενες στο δ’ εδάφιο της παρ. 
8 του ίδιου άρθρου υπουργικές αποφάσεις και οι διατάξεις του άρ¬ 
θρου 104α ευθύς ως εκδοθεί το προεδρικό διάταγμα, που προβλέπε- 
ται στην παρ. 3 του άρθρου 15 του κεφαλαίου Γ’ «Σύσταση κλάδου 
και θέσεων επιμελητών κοινωνικής αρωγής». 

4. Κατά τα πρώτα τρία χρόνια από της ενάρξεως της ισχύος αυ¬ 
τού του νόμου οι Τ.Ε.Κ,Α. θα λειτουργήσουν μόνο στα Πρωτοδικεία 
Αθηνών, Πειραιά, Θεσσαλονίκης και Χανιών. Κατά το ίδιο χρονικό 
διάστημα, οι επιβαλλόμενες ποινές φυλακίσεως που έχουν μετατρα¬ 
πεί σε παροχή κοινωνικής εργασίας, σύμφωνα με το άρθρο 82 Π.Κ. 
ή με τον όρο της αναστολής υπό επιτήρηση, σύμφωνα με το άρθρο 
104 α Π.Κ., εκτελούνται μόνο στις περιφέρειες αυτών των Πρωτο¬ 
δικείων. 

9. Μέχρι να συσταθούν τα δικαστήρια και οι θέσεις δικαστών 
εκτέλεσης ποινών, οι αρμοδιότητές τους ασκούνται από τα πρωτοδι¬ 
κεία και τους εισαγγελείς πρωτοδικών αντίστοιχα. 

Άρθρο 30. 

Στην παράγραφο 1 του άρθρου 35 του ν. 1473/1984 προστίθε¬ 
ται εδάφιο, που έχει ως εξής: 

«Για την έκδοση της απόφασης του νομάρχη απαιτείται υπεύθυνη 
δήλωση του σημερινού νομέως ή κατόχου καθώς και ένορκη κατά¬ 
θεση δύο μαρτύρων ενώπιον του ειρηνοδίκη, δια των οποίων να βε¬ 
βαιώνεται απλώς ότι ο διεκδικών το δικαίωμα του τίτλου είναι καθο¬ 
λικός ή ειδικός διάδοχος του αρχικού παραχωρησιούχου ή των ειδι¬ 
κών ή καθολικών διαδόχων τούτου. 

Η έκδοση των πράξεων παραχωρήσεως μπορεί να γίνει μέχρι 
31.12.1991, η δε οικοδόμηση εντός πενταετίας από της κτήσεως 
του τίτλου.» 

Άρθρο 31. 

1. Μετά το άρθρο 370α του Ποινικού Κώδικα προστίθεται άρθρο 
370β, που έχει ως εξής: 

«Άρθρο 370β. 1. Όποιος αθέμιτα αποτυπώνει με οποιονδήποτε 
τρόπο και με κάθε είδους συσκευή ηχοληψίας ή εικονοληψίας ή ηχο- 
εικονοληψίας σε κασέτα, βιντεοκασέτα ή άλλο προϊόν, που αναπαρά¬ 
γει ήχο ή εικόνα ή ήχο και εικόνα, τον μη δημόσια εκφραζόμενο προ¬ 
φορικό λόγο ή την μη δημόσια πραττόμενη πράξη άλλου προσώπου, 
χωρίς τη συναίνεσή του, τιμωρείται με φυλάκιση τουλάχιστον έξι (6) 
μηνών. 

2. Όποιος χρησιμοποιεί με οποιονδήποτε τρόπο τις ανωτέρω 
αποτυπώσεις ή θέτει αυτές σε διάθεση τρίτου τιμωρείται με ποινή φυ¬ 
λακίσεως τουλάχιστον, έξι (6) μηνών. 


3. Ο παραβάτης των διατάξεων των προηγούμενων παραγρά¬ 
φων τιμωρείται με ποινή φυλακίσεως τουλάχιστον ενός έτους και με 
χρηματική ποινή 1.000.000 δραχμών αν ενήργησε κατ’επάγγελμα 
ή από φιλοκέρδεια. 

4. Όποιος γνωστοποιεί στο κοινό δια του Τύπου ή με τα μέσα μα¬ 
ζικής ενημέρωσης το περιεχόμενο των ανωτέρω αποτυπώσεων ή 
διαθέτει αυτές στο κοινό τιμωρείται με τις ποινές της προηγούμενης 
παραγράφου. Οι ίδιες ποινές επιβάλλονται και στον εκδότη και στο 
διευθυντή του εντύπου καθώς και στον ιδιοκτήτη και στο διευθυντή 
του μέσου μαζικής ενημέρωσης. Αν δεν υπάρχει εκδότης ή διεθυντής 
του εντύπου, τιμωρείται με τις ποινές αυτές ο ιδιοκτήτης του. 

5. Με φυλάκιση και με χρηματική ποινή τιμωρείται όποιος διαθέ¬ 
τει στο εμπόριο ή με άλλο τρόπο προσφέρει για εγκατάσταση τεχνικά 
μέσα ειδικά για την υποκλοπή και αποτύπωση στις συσκευές ηχολη¬ 
ψίας ή εικονοληψίας ή ηχοεικονοληψίας για την τέλεση των πράξεων 
της παραγράφου 1 ή δημόσια διαφημίζει ή προσφέρει τις υπηρεσίες 
του για την εκτέλεσή τους». 

2. Η επίκληση και προσαγωγή ενώπιον οιουδήποτε ποινικού δι¬ 
καστηρίου, ανακριτικής ή δημόσιας αρχής των αποτυπώσεων που 
παρήχθησαν κατά παράβαση της προηγούμενης παραγράφου είναι 
απαράδεκτη. 

3. Στο τέλος του άρθρου 444 του Κώδικα Πολιτικής Δικονομίας 
προστίθεται εδάφιο, που έχει ως εξής: 

« Η επίκληση και προσαγωγή των αναπαραστάσεων, φωνολη¬ 
ψιών και απεικονίσεων αυτών είναι απαράδεκτη, αν δεν αποδεικνύε- 
ται ότι έγινε με τη συναίνεση του προσώπου, κατά του οποίου προσά- 
γονται, εκτός αν πρόκειται για πράξεις ή δηλώσεις που έγιναν δημό¬ 
σια». 

^ · Άρθρο 32. 

1. Η παράγραφος 6 του άρθρου μόνου του ν. 1178/1981 αντι¬ 
καθίσταται ως εξής: 

«6. Σε περίπτωση που γίνει δεκτή αγωγή του παρόντος άρθρου σε 
βάρος εφημερίδας, το δικαστήριο, εφ’ όσον έχει υποβληθεί αίτημα το 
αργότερο ενώπιον του πρωτοβάθμιου δικαστηρίου, διατάσσει με την 
καταψηφιστική απόφασή του και την καταχώριση στην εφημερίδα 
αυτήν περιλήψεως της αποφάσεως. Η περίληψη αυτή αρκεί να περιέ¬ 
χει: α) τον αριθμό και τη χρονολογία δημοσιεύσεως της αποφάσεως, 
β) το δικαστήριο που την εξέδωσε, γ) το ονοματεπώνυμο του θιγέ- 
ντος από το επιλήψιμο δημοσίευμα, δ) τις φράσεις που κρίθηκαν δυ¬ 
σφημιστικές ή εξυβριστικές, βάσει των οποίων επιδικάστηκε η απο¬ 
ζημίωση ή η χρηματική ικανοποίηση και ε) το φύλλο της εφημερίδας 
και την ημερομηνία δημοσιεύσεώς τους. Η περίληψη αυτή και η εί¬ 
δηση ότι καταδικάστηκε η εφημερίδα δημοσιεύεται στη ίδια θέση της 
εφημερίδας, που είχε καταχωριστεί η αρχή του επιλήψιμου δημο¬ 
σιεύματος, εντός δεκαπέντε ημερών από τις επιδόσεως της τελεσίδι¬ 
κης απόφασης. Με την απόφαση καθορίζεται η καταβολή στο θίγό¬ 
μενο χρηματικής ποινής ίσης με το πενταπλάσιο τουλάχιστον της τι¬ 
μής των κρατικών δημοσιεύσεων στον Τύπο για κάθε ημέρα καθυ- 
στερήσεως δημοσιεύσεως της περιλήψεως». 

2. Αποφάσεις που εκδόθηκαν και δεν έχουν δήμοσιευθεί σύμφωνα 
με την παράγραφο 6 του άρθρου μόνου του ν. 1178/1981, όπως 
αυτή ίσχυε πριν να αντικατασταθεί με την προηγούμενη παράγραφο 
του παρόντος άρθρου, δημοσιεύονται κατά τα οριζόμενα στην τελευ¬ 
ταία αυτήν παράγραφο μέσα σε δύο μήνες από την έναρξη της ισχύος 
του παρόντος νόμου. 

Αξιώσεις αποζημιώσεως για τη μη δημοσίευση ή τη βραδεία δη¬ 
μοσίευση των άνω αποφάσεων, έστω και αμετακλήτως επιδικασθεί- 
σες, αποσβένονται, οι δε σχετικές δίκες καταργούνται και ματαιώνε¬ 
ται αυτοδικαίως η τυχόν αναγκαστική εκτέλεση που άρχισε. Διατη¬ 
ρείται μόνο η αξίωση για την τελεσιδίκως επιδικασθείσα δικαστική 
δαπάνη και για τα έξοδα των ενεργηθεισών πράξεων αναγκαστικής 
εκτέλεσης. 

Άρθρο 33. 

Τα προβλεπόμενα στα στοιχ. α’,β’ και γ’ της παραγράφου 1 του 
άρθρου 489 του Κώδικα Ποινικής Δικονομίας, όπως αυτό τροπο¬ 
ποιήθηκε από την παράγραφο 6 του άρθρου 22 του ν. 1868/1989, 
ποσά ανακαθορίζονται ως εξής: 

α) Το ποσό των δεκαπέντε χιλιάδων στο στοιχ. α’ αντικαθίσταται 
με το ποσό των τριάντα χιλιάδων δραχμών. 

β) Το ποσό των δεκαπέντε χιλιάδων στο στοιχ. β' αντικαθίσταται 
με το ποσό των πενήντα χιλιάδων δραχμών και 

γ) Το ποσό των εξήντα χιλιάδων στο στοιχ. γ’ αντικαθίσταται με 
το ποσό των εκατόν είκοσι χιλιάδων δραχμών. 

Άρθρο 34. 

Οι κατά τη δημοσίευση του παρόντος υφιστάμενες κενές θέσεις 
παρέδρων στα πρωτοδικεία και τις εισαγγελίες πρωτοδικών, πέραν 
του αριθμού εκείνων για τις οποίες διεξήχθη ο διαγωνισμός της 
25.6.1990, πληρούνται με διορισμό από εκείνους που πέτυχαν, ισο- 
βαθμήσαντες και δεν κληρώθηκαν, κατά το διαγωνισμό αυτόν, και 
μέχρις εξαντλήσεως του αριθμού τους. 

Άρθρο 35. 

Πτυχιούχοι νομικής σχολής ελληνικών πανεπιστημίων, που γρά¬ 
φτηκαν σε οποιονδήποτε Δικηγορικό Σύλλογο της Χώρας για να 
ασκηθούν και εμποδίστηκαν να συνεχίσουν την άσκηση και την από¬ 
κτηση άδειας δικηγορίας, λόγω της καταδίκης τους για τη συμμε¬ 
τοχή τους στην Εθνική Αντίσταση και τον εμφύλιο πόλεμο, δύνανται 
να ζητήσουν να διοριστούν και διορίζονται δικηγόροι χωρίς περιορι¬ 
σμό ηλικίας και χωρίς άσκηση και εξετάσεις στον Άρειο Πάγο. 

Άρθρο 36. 

Οι μέχρι της ενάρξεως της ισχύος αυτού του νόμου καταδικασθέ- 
ντες ερήμην σε ποινή φυλακίσεως, που είναι κατώτερη των δύο (2) 
ετών και δεν έχει μετατραπεί σε χρηματική, μπορούν να υποβάλουν 
αίτηση προκειμένου το δικαστήριο που εξέδωσε την καταδικαστική 
απόφαση να αποφανθεί για τη μετατροπή ή μη της ποινής αυτής σε 
χρηματική, κατά τα οριζόμενα στην παράγραφο 2 του άρθρου 82 
Π.Κ.. 

Άρθρο 37. · . 

α) Εις το τέλος της πρώτης παραγράφου του άρθρου 489 του 
Κώδικα Ποινικής Δικονομίας προστίθεται έβδομον εδάφιον, έχον 
ούτω: 

«ζ. Η διάταξις του προηγουμένου εδαφίου «στ» ισχύει και δια τους 
καταδικασθέντας κατά την περίοδο από 21/4/1967 έως 23/7/ 
1974». 

β) Οι ενδιαφερόμενοι δικαιούνται να ασκήσουν, μέσα σε τριάντα 
(30) ημέρες από τη δημοσίευση του παρόντος, έφεση κατά των πα¬ 
ραπάνω καταδικαστικών αποφάσεων. 

Άρθρο 38. 

Αποφάσεις των ποινικών δικαστηρίων, που εξεδόθησαν ερήμην, 
εάν συμπληρώθηκαν τα 2/3 του χρόνου της παραγραφής, από τότε 
που έγιναν αμετάκλητες, χωρίς να εκτελεσθούν, μετατρέπονται σε 
χρηματικές με αίτηση του καταδικασθέντος ή του πληρεξουσίου δι¬ 
κηγόρου του. 

Αρμόδιο δικαστήριο είναι εκείνο που εξέδωσε την ποινή ή, σε περί¬ 
πτωση περισσότερων ποινών, τη βαρύτερη ή, σε περίπτωση συγχώ¬ 
νευσης ποινών, τη συγχωνευτική απόφαση. 

Άρθρο 39. 

Όσοι έχουν τελειώσει την άσκηση δικηγορίας στους δικηγορικούς 
συλλόγους της Θράκης μέχρι 31.12.89, μπορούν, μέσα σε 6 μήνες 


από την έναρξη της ισχύος του νόμου αυτού, να μετάσχουν στις εξε¬ 
τάσεις για να διορισθούν δικηγόροι, εφ’ όσον δεν έχουν υπερβεί του 
43ο έτος της ηλικίας τους. Οι παραπάνω μπορούν να διοριστούν δι¬ 
κηγόροι στους δικηγορικούς συλλόγους της Θράκης. 

Άρθρο 40. 

1. Όσοι από τους αρχιφύλακες και αστυφύλακες της Ελληνικής 
Αστυνομίας ή τους αντιστοίχους των καταργηθέντων Σωμάτων 
Χωροφυλακής και Αστυνομίας Πόλεων αποτάχθηκαν ή τιμωρήθη¬ 
καν με την ποινή της αργίας με απόλυση για παραπτώματα που δια- 
πράχθηκαν κατά τη διάρκεια του έτους 1984 και είχαν άμεση σχέση 
με την εκδήλωση της αντίθεσής τους στην ενοποίηση των Σωμάτων 
Χωροφυλακής και Αστυνομίας Πόλεων έχουν το δικαίωμα να ζητή¬ 
σουν την επανάληψη της πειθαρχικής δίκης με αίτησή τους, την 
οποία πρέπει να υποβάλουν στο Υπουργείο Δημόσιας Τάξης εντός 
ανατρεπτικής προθεσμίας δύο (2) μηνών από τη δημοσίευση.του πα¬ 
ρόντος νόμου. Σε περίπτωση θανάτου του ενδιαφερομένου, το δικαί¬ 
ωμα υποβολής της ανωτέρω αίτησης μεταβιβάζεται στους κληρονό¬ 
μους του. 

2. Αρμόδια να κρίνουν τις ανωτέρω υποθέσεις είναι τα προβλεπό- 
μενα από τις ισχύουσες διατάξεις πρωτοβάθμια και δευτεροβάθμια 
ανακριτικά συμβούλια της Ελληνικής Αστυνομίας. Για την κρίση 
υποθέσεων που αφορούν αστυνομικούς που υπηρετούσαν στην Αστυ¬ 
νομία Πόλεων και δεν εντάχθηκαν κατά την ενοποίηση στην Ελλη¬ 
νική Αστυνομία, αρμόδια είναι τα ανακριτικά συμβούλια που προ- 
βλέπονται από την παράγραφο 1 του άρθρου 2 του π.δ. 451/1988 
(ΦΕΚΆ’ 205). 


3. Οι ασφαλιστικές σχέσεις όσων επανέλθουν στην ενέργεια ρυθμί¬ 
ζονται από τις ισχύουσες διατάξεις, που διέπουν τους οικείους ασφα¬ 
λιστικούς φορείς του προσωπικού της Ελληνικής Αστυνομίας. 

Άρθρο 41. 

Η ισχύς του νόμου αυτού, αν άλλο δεν ορίζεται στις προηγούμενες 
διατάξεις, αρχίζει από την ημερομηνία της δημοσιεύσεώς του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεση του ως νόμου του Κράτους. 


Αθήνα, 18 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ 
ΤΗΣ ΚΥΒΕΡΝΗΣΗΣ 

ΜΙΛΤΙΑΔΗΣ ΕΒΕΡΤ 

ΔΗΜΟΣΙΑ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 


ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


ΝΙΚΟΛΑΟΣ ΓΚΕΛΕΣΤΑΘΗΣ 


θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 18 Μαρτίου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ «ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β’ 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ' 

- » 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























